pythainlp/thai-wiki-dataset-v4 huggingface dataset:
วิธีการบังคับต่อสหพันธ์สาธารณรัฐยูโกสลาเวีย

ระหว่างสงครามยูโกสลาเวียในคริสต์ทศวรรษ 1990 และต้นคริสต์ทศวรรษ 2000 มีการกำหนดวิธีการบังคับหลายรอบต่ออดีตสาธารณรัฐยูโกสลาเวียอย่างเซอร์เบียและมอนเตเนโกรซึ่งในขณะนั้นก่อตั้งประเทศใหม่ที่เรียกว่าสหพันธ์สาธารณรัฐยูโกสลาเวีย
การกำหนดวิธีการบังคับรอบแรกเป็นไปเพื่อตอบโต้สงครามบอสเนียและสงครามในโครเอเชียระหว่างเดือนเมษายน 1992 ถึงตุลาคม 1995 ยูโกสลาเวียอยู่ภายใต้วิธีการบังคับของสหประชาชาติ (ยูเอ็น) วิธีการบังคับถูกยกเลิกหลังจากการลงนามยุติความขัดแย้งในความตกลงเดย์ตัน
ระหว่างสงครามคอซอวอในปี 1998–1999 ยูโกสลาเวียถูกสหประชาชาติ สหภาพยุโรป (อียู) และสหรัฐกำหนดวิธีการบังคับอีกรอบ และหลังจากการโค่นล้มประธานาธิบดีสลอบอดัน มีลอเชวิช ในเดือนตุลาคม 2000 วิธีการบังคับยูโกสลาเวียได้ถูกยกเลิกอย่างเต็มรูปแบบในวันที่ 19 มกราคม 2001
วิธีการบังคับมีผลกระทบสำคัญต่อเศรษฐกิจและสังคมของเซอร์เบียและมอนเตเนโกร เซอร์เบียได้รับผลกระทบหนักที่สุด โดยจีดีพีลดลงจาก 2.4 หมื่นล้านดอลลาร์ในปี 1990 เหลือต่ำกว่า 1 หมื่นล้านดอลลาร์ในปี 1993 และ 8.66 พันล้านดอลลาร์ในปี 2000 นอกจากนี้ยังส่งผลกระทบร้ายแรงต่ออุตสาหกรรมยูโกสลาเวียด้วย มีประชาชนประมาณ 300,000 คนอพยพออกจากเซอร์เบียในช่วงทศวรรษ 1990 โดยร้อยละ 20 ของจำนวนนี้มีการศึกษาระดับอุดมศึกษา
ฮ่อยจ๊อ

ฮ่อยจ๊อ (เพ็งอิม: hoi6 zo2, "โห่ยจ้อ") เป็นอาหารจีนตอนใต้จากภูมิภาคแต้จิ๋ว ทำจากเนื้อปูผสมกับมันหมูสุกหั่นละเอียด แห้ว ไข่ ต้นหอมซอย แป้งสาลี ปรุงรสด้วยเกลือ น้ำตาล พริกไทย ก่อนนำไปห่อด้วยฟองเต้าหู้ให้เป็นแท่งยาว แล้วมัดเป็นปล้อง ๆ นำไปนึ่งจนสุก จากนั้นนำไปหั่นตามรอยมัดให้เป็นชิ้นพอดีคำ ก่อนนำไปทอดในน้ำมันจนเหลืองกรอบ มีสัมผัสกรอบนอกนุ่มใน นิยมรับประทานเคียงกับน้ำจิ้มบ๊วย ซึ่งมีรสหวาน
โดยชื่อ "ฮ่อยจ๊อ" เป็นคำยืมมาจากภาษาแต้จิ๋วว่า "โห่ยจ้อ" ประกอบด้วยคำว่า "โหย" หรือ "โหย" แปลว่า ปู กับ "จ้อ" แปลว่า ผลพุทรา รวมกันมีความหมายว่า "ผลพุทราเนื้อปู"
ปัจจุบันในมีประยุกต์ใช้เนื้อสัตว์ชนิดอื่นมาเป็นวัตถุดิบหลักแทนเนื้อปู เช่น เนื้อไก่ เรียก "ไก่จ๊อ" หรือ เนื้อหมู เรียก "หมูจ๊อ" ขณะที่ฮ่อยจ๊อแบบดั้งเดิมกลับถูกเรียกว่า "จ๊อปู" นอกจากนี้ยังมีอาหารที่มีลักษณะใกล้เคียงกับฮ่อยจ๊อ เรียกว่า แฮ่กึ๊น ("แห่กึ้ง"; #เปลี่ยนทาง) ซึ่งใช้เนื้อกุ้งเป็นหลัก
ดนตรีล้ำยุค

ดนตรีล้ำยุค หรือ ดนตรีอาว็อง-การ์ด  เป็นดนตรีที่ได้รับการยกย่องว่าเป็นดนตรีกลุ่มแนวหน้าทางนวัตกรรม โดยคำว่า "อาว็อง-การ์ด" หมายความถึงการวิพากษ์วิจารณ์ขนบธรรมเนียมทางสุนทรียภาพที่มีอยู่ การปฏิเสธสถานะเดิมที่เห็นด้วยกับความมีเอกลักษณ์และองค์ประกอบอันเป็นงานต้นแบบ และแนวคิดที่จงใจท้าทายหรือสร้างความแปลกแยกกับกลุ่มผู้ฟัง ดนตรีล้ำยุคมีความแตกต่างจากดนตรีแนวทดลอง ที่การใช้จุดยืนสุดโต่งในธรรมเนียมเดิมบางอย่าง ในขณะที่ดนตรีแนวทดลองอยู่นอกจากธรรมเนียมที่มีมา
โลโกโมโก

โลโกโมโก  เป็นอาหารฮาวายร่วมสมัย โลโกโมโกแบบดั้งเดิมประกอบไปด้วยข้าวสวย โปะด้วยสเต๊กฮัมบวร์ค ไข่ดาว แล้วราดด้วยเกรวีสีน้ำตาล ปัจจุบันมีการปรับเปลี่ยนวัตถุดิบไปหลายรูปแบบตามความชอบ
ประวัติ.
โลโกโมโกเกิดขึ้นครั้งแรกที่ภัตตาคารลิงคอล์นกริลล์  เมืองฮีโล รัฐฮาวาย สหรัฐ มีริชาร์ด อิโนอูเอะ เป็นเจ้าของร้าน และแนนซี เป็นภรรยา ใน พ.ศ. 2492 มีกลุ่มวัยรุ่นจากสโมสรกีฬาลิงคอล์นเร็กเกอส์  ขอร้องให้เจ้าของร้านทำอาหารใหม่ที่ไม่ใช่แซนด์วิช แต่มีราคาถูกและใช้เวลาทำไม่นาน พวกเขาบอกให้แนนซีเทข้าวลงชาม โปะด้วยแผ่นเนื้อสเต๊กฮัมบวร์ค ราดด้วยเกรวีสีน้ำตาล แล้วโปะไข่ดาวลงอีกชั้น วัยรุ่นได้ตั้งชื่ออาหารชนิดนี้ว่า "โลโกโมโก" โดยตั้งจากเพื่อนที่มีชื่อว่า จอร์จ อากิโมโตะ มีชื่อเล่นว่า เครซี เพราะมีนิสัยบ้า ๆ บอ ๆ จอร์จ ทากาฮาชิ ซึ่งเป็นเพื่อนอีกคนหนึ่งซึ่งกำลังศึกษาภาษาสเปนที่โรงเรียนมัธยมศึกษาฮีโล แนะนำใช้ชื่อว่า "โลโก"  ซึ่งแปลว่า "บ้า" ผูกกับคำว่า "โมโก"  โดยพวกเขาให้เหตุผลว่า "คล้องกับคำว่าโลโกและฟังดูเพราะดี"
ราดู เดรอกูชิน

ราดู มาเตย์ เดรอกูชิน (เกิด 3 กุมภาพันธ์ 2002) เป็นนักฟุตบอลอาชีพชาวโรมาเนีย ปัจจุบันเล่นในตำแหน่งเซ็นเตอร์แบ็กให้แก่ทอตนัมฮอตสเปอร์ในพรีเมียร์ลีกและทีมชาติโรมาเนีย
เดรอกูชินเริ่มต้นอาชีพค้าแข้งของเขากับยูเวนตุสเน็กซต์เจน ซึ่งเป็นทีมสำรองของยูเวนตุสในปี 2020 และต่อมาในปีนั้น เขาได้ประเดิมสนามให้กับทีมชุดใหญ่ด้วยวัย 18 ปี แต่เนื่องจากเขาไม่สามารถยึดตำแหน่งตัวจริงได้ เขาจึงถูกปล่อยตัวให้ซัมป์โดเรีย, ซาแลร์นีตานา และเจนัวยืมตัวตามลำดับ จนกระทั่งเขาเซ็นสัญญาถาวรกับเจนัวในปี 2023
ชีวิตในวัยเด็ก.
เดรอกูชินเกิดในบูคาเรสต์ เป็นบุตรชายของสเวตลานาและดัน เดรอกูชิน ซึ่งเป็นอดีตนักกีฬาบาสเกตบอลและวอลเลย์บอลทีมชาติโรมาเนียตามลำดับ เขามีน้องสาวชื่อเมย์รา ซึ่งเล่นบาสเก็ตบอลด้วย
ระดับสโมสร.
เริ่มต้นอาชีพ.
ลูกพี่ลูกน้องชักชวนให้เดรอกูชินเล่นฟุตบอล เขาเข้าร่วมทีมเยาวชนของสปอร์ตุลสตูเดนเซสก์เมื่ออายุ 7 ขวบ เขาเล่นที่สโมสรแห่งนี้เป็นเวลา 4 ปีก่อนที่ทีมจะถูกยุบ จากนั้นจึงย้ายไปร่วมทีมเรกัลสปอร์ตบูกูเรชต์ ที่นั่นเขาได้เป็นเพื่อนร่วมทีมกับออกตาวียัน ปอเปสกู และลูกา ฟลอรีเกอ
ทัชชกร บุญลัภยานันท์

ทัชชกร บุญลัภยานันท์ ชื่อเล่น ก๊อตจิ เป็นนักแสดงชาวไทย เป็นพิธีกรและฝ่ายสร้างสรรค์รายการเทยเที่ยวไทย และรถโรงเรียน และเป็นโปรดิวเซอร์ ในอีกหลายรายการมากมาย
ประวัติ.
ทัชชกร บุญลัภยานันท์ หรือ ก๊อตจิ เกิดเมื่อวันที่ 2 กันยายน พ.ศ. 2528 (39 ปี) เป็นลูกเพียงคนเดียวของครอบครัว ก๊อตจิเป็นพิธีกร นักแสดงชาวไทยที่มีชื่อเสียงในวงกว้าง
จบการศึกษาระดับมัธยมศึกษา ที่ โรงเรียนสวนกุหลาบวิทยาลัย ระดับปริญญาตรี คณะอักษรศาสตร์ เอกภาษาจีน จุฬาลงกรณ์มหาวิทยาลัย และระดับปริญญาโท คณะนิเทศศาสตร์ สาขาวิชาการสื่อสารมวลชน จุฬาลงกรณ์มหาวิทยาลัย
เริ่มเป็นที่รู้จักจากการเป็นหนึ่งในพิธีกรรายการท่องเที่ยวชื่อดังอย่าง รายการ "เทยเที่ยวไทย" อีกทั้งยังเคยทำเบื้องหลังมาแล้วหลายรายการ อาทิ ครีเอทีฟรายการ Five Live, โปรดิวเซอร์รายการ รถโรงเรียน, โปรดิวเซอร์รายการ ชวนเล่น Challenge เป็นต้น
ด้านงานในวงการบันเทิง ก๊อตจินอกจากจะเป็นพิธีกรและโปรดิวเซอร์แล้ว ยังมีผลงานทางการอีกแสดงมากมาย ไม่ว่าจะเป็นซีรีส์ Love Balloon รักพองลม, Ugly Duckling รักนะเป็ดโง่ ตอน Pity Girl, U-Prince Series ตอน คิริว, Club Friday The Series 9 รักครั้งหนึ่ง ที่ไม่ถึงตาย ตอน รักนอกเวลา, Mint To Be นายนั่นแหละ… คู่แท้ของฉัน รวมทั้ง ภาพยนตร์ บัวผันฟันยับ และซีรีส์ 23.5 องศาที่โลกเอียง อีกด้วย
ตรีนิล

ตรีนิล  เป็นสถานที่ทางมานุษยวิทยาบรรพชีวินวิทยาริมแม่น้ำเบองาวันโซโลในอำเภองาวี จังหวัดชวาตะวันออก ประเทศอินโดนีเซีย ใน ค.ศ. 1891 เออแฌ็ง ดูบัวส์ นักกายวิภาคศาสตร์ชาวดัตข์ค้นพบตัวอย่างชนิด "มนุษย์ชวา" ("Homo erectus erectus") โฮมินินชนิดแรกที่พบนอกทวีปยุโรป
น่านพะย่า

น่านพะย่า ([náɰ̃.pʰə.já.t͡ɕáʊ̯ɰ̃]; หมายถึง "วัดหลวง") เป็นโบสถ์พราหมณ์ในหมู่บ้านมยี่นกะบาตอนใต้ของพุกาม ประเทศพม่า โบสถ์นี้อยู่ติดกับวัดมนูหะ และสร้างโดยพระเจ้ามนูหะ กษัตริย์อาณาจักรสุธรรมวดี#เปลี่ยนทาง สร้างขึ้นจากปูนโคลน หิน และอิฐ และใช้เป็นที่ประทับของพระเจ้ามนูหะ โบสถ์มีการแกะสลักรูปพระพรหมอย่างวิจิตรบรรจง และยังมีรูปเทพเจ้าฮินดูองค์อื่น ๆ อีกด้วย เนื่องจากพระเจ้ามนูหะเป็นชาวมอญภายในวัดจึงมีรูปปั้นและสัญลักษณ์ต่าง ๆ ของมอญ รวมถึงหงส์
กังฟูแพนด้า 4

กังฟูแพนด้า 4  เป็นภาพยนตร์แอนิเมชันแนวตลก ดราม่า และกำลังภายในอเมริกัน ที่ออกฉายในปี ค.ศ. 2024 ผลิตโดยดรีมเวิกส์แอนิเมชัน และจัดจำหน่ายโดยยูนิเวอร์แซลพิกเจอส์ เป็นภาคที่สี่ของแฟรนไชส์ "กังฟูแพนด้า" และเป็นภาคต่อของ "กังฟูแพนด้า 3" (2016) ภาพยนตร์เรื่องนี้กำกับโดยไมค์ มิตเชลล์ และร่วมกำกับโดยสเตฟานี มา สไตน์ และนำแสดงโดยแจ็ก แบล็ก, ดัสติน ฮอฟแมน, เจมส์ ฮอง, ไบรอัน แครนสตัน และเอียน แมคเชนที่กลับมารับบทเดิมจากภาคก่อน ร่วมกับอควาฟินา, ไวโอลา เดวิส และกวาน เก๊ ฮวี เข้าร่วมทีมนักแสดงใหม่
ผู้กำกับเจนนิเฟอร์ ยูห์ เนลสัน และอะเลสซานโดร คาร์โลนี ถูกถามเกี่ยวกับความเป็นไปได้ของภาพยนตร์เรื่อง"กังฟูแพนด้า"ในภาคที่สี่ก่อนที่จะออกฉายใของภาคที่สามในเดือนมกราคม ค.ศ. 2016 โดยเนลสันกล่าวในภายหลังในเดือนสิงหาคม ค.ศ. 2018 ว่าเธอจะเปิดภาคที่สี่ ดรีมเวิกส์ได้ประกาศภาพยนตร์เรื่องที่สี่อย่างเป็นทางการในเดือนสิงหาคม ค.ศ. 2022 โดยมีมิตเชล, มา สไตน์ และรีเบกกา ฮันต์ลีย์เป็นผู้กำกับ ผู้ร่วมกำกับ และผู้อำนวยการสร้างตามลำดับภายในเดือนเมษายน ค.ศ. 2023 นักพากย์นำส่วนใหญ่ประกาศในเดือนธันวาคม ค.ศ. 2023 หลังจากการคัดเลือกนักแสดงของอควาฟินาในพฤษภาคมของปีนั้น
"กังฟูแพนด้า 4" มีกำหนดออกฉายในโรงภาพยนตร์วันที่ 8 มีนาคม ค.ศ. 2024
เรื่องย่อ.
โปถูกกำหนดให้เป็นผู้นำทางจิตวิญญาณแห่งหุบเขาแห่งสันติภาพ ค้นหาผู้สืบทอดเขาในฐานะนักรบมังกรคนใหม่ ในขณะเดียวกันก็ต่อสู้กับศัตรูใหม่ที่เรียกว่า "กิ้งก่า"
ให้เสียง.
ไมค์ มิตเชล ระบุว่า นางพยัคฆ์, วานร, นกกระเรียน, ตั๊กแตน และอสรพิษ หรือที่เรียกรวมกันว่าห้าผู้พิทักษ์ จะปรากฏตัวในภาพยนตร์เรื่องนี้ และพวกเขาจะ "ออกไปทำภารกิจส่วนตัวของตัวเอง" โดยผู้อำนวยการสร้างรีเบกกา ฮันต์ลีย์ ยืนยันว่าจะมี "ส่วนหนึ่งของห้าผู้พิทักษ์"
บิดะกะไต (พุกาม)

บิดะกะไต ([bḭ.də.gaʔ.taɪ̯ʔ]) เป็นหอสมุดในพุกาม "บิดะกะไต" หมายถึง "หอสมุดพระไตรปิฎก" หอสมุดในพุกามถูกสร้างขึ้นหลังจากการพิชิตสะเทิม ณ ที่พระองค์ยึดครอง ช้างสามสิบเชือกใช้ในการบรรทุกขนส่งคัมภีร์พุทธศาสนา จากนั้นพระองค์ก็สร้างหอสมุดขึ้นในปี ค.ศ. 1058 เพื่อเก็บคัมภีร์เหล่านี้ พระองค์ใช้รูปแบบที่เรียกว่า "กู่" ซึ่งเป็นรูปแบบถ้ำพุกามตอนต้น วัสดุไวต่อแสง อาคารจึงมีหน้าต่างจำกัด ซึ่งตกแต่งด้วยรูปสิงห์ในแต่ละด้าน มีหน้าต่างสามบานในแต่ละด้าน มีประตูสามบานอยู่ด้านเดียว (ด้านหน้า) หอสมุดมีรูปทรงสี่เหลี่ยมแต่ละด้านยาว 
หอสมุดได้บูรณะใหม่ในปี ค.ศ. 1738 โดยพระเจ้าปดุงแห่งราชวงศ์โก้นบอง สถาปัตยกรรมของหอสมุดแห่งนี้มีความโดดเด่นเนื่องจากมีรูปทรงสี่เหลี่ยม หน้าต่างหินเจาะรู และปูนแกะสลักที่อยู่บนหลังคา ซึ่งเป็นต้นแบบของสถาปัตยกรรมพม่า
การใช้เหตุผลโดยเข้าข้าง

การใช้เหตุผลโดยเข้าข้าง หรือ การหาเหตุผลโดยเข้าข้าง
 เป็นกลไกป้องกันตนโดยให้เหตุผลสำหรับพฤติกรรมที่เกิดจากแรงผลักดันทางสัญชาตญาณใน#เปลี่ยนทาง 
เป็นการพยายามหาเหตุผลสำหรับพฤติกรรมต่างๆ โดยเฉพาะที่เป็นของตน
เป็นวิธีการป้องกันตนไม่ให้รู้สึกผิด รักษาความเคารพตน และไม่ให้ถูกวิพากษ์วิจารณ์ 
การหาเหตุผลโดยเข้าข้างมีสองขั้นตอน คือ
นิยามของ DSM.
ตามคู่มือการวินิจฉัยและสถิติสำหรับความผิดปกติทางจิตรุ่น#เปลี่ยนทาง 4 (DSM-IV) การใช้เหตุผลเข้าข้างตนจะเกิด 
"เมื่อบุคคลรับมือกับความขัดแย้งกันทางอารมณ์ หรือกับสิ่งที่ก่อความเครียดไม่ว่าจะเป็นภายในหรือภายนอก 
โดยปิดบังแรงจูงใจที่แท้จริงซึ่งก่อความคิด การกระทำ หรือความรู้สึก ด้วยคำอธิบายที่ทำให้สบายใจหรือเข้าข้างตนเองแต่ไม่ถูกต้อง"
ตัวอย่าง.
บุคคล.
การให้เหตุผลเข้าข้างตนอย่างโต้งๆ โดยโทษคนอื่น อาจจะอยู่ในรูปแบบการโจมตีบุคคลแทนที่จะระบุเหตุผลที่สมควร 
บางอย่างอยู่ในรูปแบบการเปรียบเทียบ 
เพื่อจะลดการถูกมองว่าเลวร้าย เพื่อให้เหตุผลแก่การกระทำ หรือเพื่อจะปฏิเสธความผิด เช่น
หลักฐานที่เป็นเรื่องเล่าและการสำรวจอาจแสดงว่า ในสาขาแพทยศาสตร์ มีการให้เหตุผลเข้าข้างตัวเองเพื่อปิดบังการกระทำที่ผิดพลาดมากกว่าสาขาอื่นๆ
ข้อแก้ตัวที่สามัญคือ 
การให้เหตุผลเข้าข้างตัวเองซึ่งใช้เป็นข้อแก้ตัวสำหรับพฤติกรรมผิดปกติ พบว่ามีส่วนทำให้พฤติกรรมผิดปกติเกิดขึ้นและคงยืน
ข้อคัดค้าน.
นักวิทยาศาสตร์บางท่านวิจารณ์แนวคิดว่า สมองได้วิวัฒนาการขึ้นเพื่อให้เหตุผลแก่การตัดสินใจที่ไม่สมเหตุผล โดยอ้างว่ากระบวนการวิวัฒนาการย่อมคัดเลือกไม่ให้ใช้พลังงานเพิ่มสำหรับกระบวนการทางจิตใจที่ไม่ช่วยให้ตัดสินใจได้ดีขึ้น เช่น การให้เหตุผลแก่การตัดสินใจที่อย่างไรก็จะเกิดอยู่ดี 
และอ้างว่าการให้เหตุผลเข้าข้างตนทำให้เรียนรู้ได้น้อยลงจากการกระทำที่ผิดพลาด 
ไม่ใช่มากขึ้น
ความไม่ลงรอยกันทางประชาน.
ในปี#เปลี่ยนทาง 1957 นักจิตวิทยาชาวอเมริกันได้ชี้ว่า เมื่อคนมีความคิดต่างๆ ที่ไม่สอดคล้องกัน ก็จะรู้สึกไม่สบายใจ
การให้เหตุผลเข้าข้างตนสามารถลดความไม่สบายใจ โดยให้คำอธิบายเพื่อกำจัดความไม่ลงรอยกัน เช่น เมื่อคนกลับมาสูบบุหรี่ใหม่หลังจากที่ได้เลิก โดยชี้ว่าหลักฐานว่ามันเป็นอันตรายหนักแน่นน้อยกว่าที่เคยคิด
ดูเพิ่ม.
<templatestyles src="Div col/styles.css"/> 
เชิงอรรถและอ้างอิง.
<templatestyles src="Reflist/styles.css" />
โอกาซุ

โอกาซุ  เป็นคำหรือวลีญี่ปุ่น มีความหมายว่า เครื่องเคียง หรือกับข้าว อะไรก็ตามที่สามารถรับประทานร่วมกับข้าวได้นับว่าเป็นโอกาซุทั้งหมด โอกาซุทำจากปลา เนื้อสัตว์ ผัก หรือเต้าหู้ ต่างจากฟูริกาเกะซึ่งเป็นผงโรยข้าว
ในวัฒนธรรมร่วมสมัย ชาวญี่ปุ่นสามารถรับประทานบะหมี่คู่กับโอกาซุได้
เรือเอก (แก้ความกำกวม)

เรือเอก อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ลามาซิอา

ลามาซิอาดากัมปลานัส  หรือที่นิยมเรียกสั้น ๆ ว่า ลามาซิอา  เป็นศัพท์ที่ใช้เรียกศูนย์ฝึกเยาวชนของสโมสรฟุตบอลบาร์เซโลนา ศูนย์ฝึกเยาวชนแห่งนี้ประกอบด้วยผู้เล่นเยาวชนมากกว่า 300 คน เป็นปัจจัยสำคัญในความสำเร็จระดับยุโรปของบาร์เซโลนา และสร้างผู้เล่นระดับโลกหลายคนในช่วงต้นคริสต์ทศวรรษ 2000
ใน ค.ศ. 2010 ลามาซิอากลายเป็นศูนย์ฝึกเยาวชนที่ได้ฝึกซ้อมผู้เข้าชิงบาลงดอร์ทั้ง 3 คนใน 1 ปี ได้แก่ อันเดรส อินิเอสตา, ลิโอเนล เมสซิ และชาบี
ลามาซิอายังเป็นชื่อของสถานที่ฝึกซ้อมของสโมสรบาร์เซโลนาซึ่งแต่เดิมตั้งอยู่ใกล้กัมนอว์ในย่านลัสโกตส์ของเมืองบาร์เซโลนา ตัวอาคารเดิมเป็นบ้านไร่ชนบทโบราณที่สร้างขึ้นใน ค.ศ. 1702 และเมื่อกัมนอว์เปิดใช้งานใน ค.ศ. 1957 อาคารแห่งนี้ก็ได้รับการปรับปรุงใหม่และต่อเติมเพื่อใช้เป็นสำนักงานใหญ่ของสโมสร ด้วยความที่สโมสรเติบโตอย่างรวดเร็ว ตัวอาคารจึงเล็กเกินไปสำหรับใช้เป็นสำนักงานใหญ่ของสโมสร ในวันที่ 20 ตุลาคม ค.ศ. 1979 ลามาซิอาจึงได้รับการดัดแปลงเป็นหอพักสำหรับผู้เล่นเยาวชนจากนอกเมืองบาร์เซโลนา เมื่อวันที่ 30 มิถุนายน ค.ศ. 2011 ศูนย์ฝึกเยาวชนลามาซิอาปิดตัวลง และนครการกีฬาฌูอัน กัมเป เข้ามาทำหน้าที่เป็นที่พักสำหรับผู้เล่นเยาวชนแทน
ประวัติ.
ลามาซิอาเป็นบ้านไร่เก่าแก่ที่สร้างขึ้นใน ค.ศ. 1702 ใน ค.ศ. 1979 สโมสรบาร์เซโลนาใช้บ้านไร่แห่งนี้เป็นที่พักสำหรับนักฟุตบอลเยาวชนที่มาจากนอกเมืองบาร์เซโลนา เฌามา อามัต นำเสนอแนวคิดเกี่ยวกับศูนย์ฝึกเยาวชนต่อโฆเซ ลุยส์ นุญเญซ ซึ่งเป็นประธานสโมสรในขณะนั้น และอูริอ็อล ตอร์ต ได้รับหน้าที่ดูแลสถานที่แห่งนี้
เจดีย์ชเวซานดอ (พุกาม)

เจดีย์ชเวซานดอ ([ʃwèsʰàɰ̃dɔ̀ pʰəjá]) เป็นเจดีย์พุทธตั้งอยู่ในพุกาม ประเทศพม่า เป็นเจดีย์ที่สูงที่สุดในพุกาม และมีฐานห้าชั้น ยอดบนสุดเจดีย์มีฉัตรประดับด้วยเพชรพลอย เจดีย์แห่งนี้สร้างขึ้นโดยพระเจ้าอโนรธามังช่อเมื่อ ค.ศ. 1057 และเคยประดับกระเบื้องดินเผาแสดงภาพเรื่องจากชาดก ภายในเจดีย์ประดิษฐานพระเกศาพุทธเจ้าซึ่งได้มาจากสะเทิม
มีนกะลาเซดี

มีนกะลาเซดี ([mɪ̀ɰ̃ɡəlà zèdì]) เป็นเจดีย์พุทธตั้งอยู่ในพุกาม ประเทศพม่า เริ่มก่อสร้างเมื่อ ค.ศ. 1274 ในรัชสมัยของพระเจ้านรสีหบดี#เปลี่ยนทาง เจดีย์นี้เป็นหนึ่งในไม่กี่แห่งในพุกามที่มีกระเบื้องเคลือบดินเผารูปชาดกครบชุด เจดีย์สร้างด้วยอิฐและมีฐานหลายชั้นทอดไปสู่เจดีย์ทรงหม้อขนาดใหญ่ที่อยู่ตรงกลาง ยอดบนสุดมีฉัตรประดับด้วยเพชรพลอย มีนกะลาเซดีสร้างขึ้นไม่กี่ปีก่อนที่อาณาจักรพุกามจะถูกจักรวรรดิมองโกลบุกเข้าตี
สิรินรัตน์ วิทยพูม

สิรินรัตน์ วิทยพูม (เกิด 1 กรกฎาคม พ.ศ. 2539) ชื่อเล่น มุก เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ.
สิรินรัตน์ วิทยพูม มีชื่อเล่นว่า มุก เกิดเมื่อวันที่ 1 กรกฎาคม 2539 เป็นลูกคนสุดท้องในบรรดาพี่น้อง 5 คนจบการศึกษาระดับมัธยมศึกษาจากโรงเรียนสตรีวิทยา และปริญญาตรีจากคณะ Business English ภาคอินเตอร์ มหาวิทยาลัยกรุงเทพ
โดยสิรินรัตน์เป็นน้องสาวแท้ ๆ ของหทัยรัตน์ วิทยพูม อดีตภรรยาของธนัตถ์ ธนากิจอำนวย หรือ ไฮโซลูกนัท
เข้าสู่วงการ.
สิรินรัตน์เป็นเด็กในสังกัดของฌาณฉลาด ทวีทรัพย์ นักปั้นและผู้จัดการดาราชื่อดัง เข้าสู่วงการจากการแสดงภาพยนตร์เรื่อง แก๊งปรี๊ดจะรี๊ดใจเธอ เมื่อปี 2557 โดยแสดงเป็น ปราง จากนั้นจึงได้เซ็นสัญญาเป็นนักแสดงในสังกัดช่อง 3 เอชดี โดยผลงานละครเรื่องแรกของเธอคือเลือดมังกร ตอน แรด เมื่อปี 2558 แสดงเป็น มนสิชา สาวขี้วีนเอาแต่ใจทำให้เธอเริ่มเป็นที่รู้จักและหมั่นไส้
ก่อนจะเป็นที่รู้จักมากขึ้นจากบท รัตนาวดี/นางแพน จากละครเรื่องนาคี เมื่อปี 2559 ซึ่งเป็นละครเรื่องถัดมาของเธอ ตามมาด้วยบท อรพรรณี กิ๊กใหม่อาไช้ในละครเรื่องกรงกรรม เมื่อปี 2562 ปัจจุบันเธอมีละครที่รอออกอากาศคือเรื่องคุณพี่เจ้าขาดิฉันเป็นห่านมิใช่หงส์
ความหมายของคำว่า free ในภาษาอังกฤษ

คำว่า free ในภาษาอังกฤษ มักมีความหมายว่า: "ไม่มีค่าใช้จ่าย" (มักเรียกว่า "gratis" แปลว่า "ฟรี") หรือ "ไม่มีข้อจำกัด" (มักเรียกว่า "libre" แปลว่า "เสรี") ความคลุมเครือของคำว่า free นี้อาจทำให้เกิดปัญหา โดยเฉพาะอย่างยิ่งในบริบทกฎหมายที่เกี่ยวข้องกับการใช้ข้อมูล เช่น ลิขสิทธิ์ และ สิทธิบัตร
คำว่า "gratis" และ "libre" อาจใช้ในการจัดหมวดหมู่ทรัพย์สินทางปัญญา เช่น โปรแกรมคอมพิวเตอร์ ตามสัญญาอนุญาตและข้อจำกัดทางกฎหมายที่ครอบคลุมพวกมัน โดยเฉพาะอย่างยิ่งในชุมชนซอฟต์แวร์เสรีและต้นทางเปิด และการเคลื่อนไหวทางวัฒนธรรมเสรีในวงกว้าง ตัวอย่าง เช่น ฟรีแวร์ สามารถเรียกว่า ซอฟต์แวร์ แบบ "gratis" (แปลว่า "ฟรี") ส่วน ซอฟต์แวร์เสรี สามารถเรียกว่า ซอฟต์แวร์ แบบ "libre" (แปลว่า "เสรี")
ริชาร์ด สตอลล์แมน สนับสนุนการใช้คำว่า free เพื่อหมายถึง "เสรี" โดยใช้สโลแกน: "Think free as in , not free beer." (คิดถึงคำว่า free ว่าเป็นเสรีภาพในการพูด ไม่ใช่เบียร์ที่แจกฟรี)
การดื่ม

การดื่ม คือการนำน้ำหรือของเหลวอื่น ๆ เข้าสู่ร่างกายทางปาก งวง หรืออวัยวะอื่น ๆ มนุษย์ดื่มโดยการกลืนและโดยการบีบตัวของหลอดอาหาร กระบวนการทางสรีรวิทยาของการดื่มมีความแตกต่างกันออกไปในสัตว์ชนิดอื่น ๆ
สัตว์ส่วนใหญ่ดื่มน้ำเพื่อรักษาความชุ่มชื้นของร่างกาย แม้ว่าสัตว์หลายชนิดจะสามารถอยู่รอดได้โดยน้ำที่ได้รับจากอาหารก็ตาม น้ำเป็นสิ่งจำเป็นสำหรับกระบวนการทางสรีรวิทยาหลายอย่าง การดื่มน้ำน้อยเกินไปหรือมากเกินไปล้วนส่งผลต่อปัญหาสุขภาพ
วิธีการดื่ม.
ในมนุษย์.
เมื่อของเหลวเข้าไปในปากของมนุษย์ กระบวนการกลืนจะเกิดขึ้นโดยการบีบตัว (peristalsis) ส่งของเหลวผ่านหลอดอาหารไปยังกระเพาะอาหาร กระบวนการส่วนใหญ่ได้รับการสนับสนุนจากแรงโน้มถ่วง ของเหลวอาจถ่ายเทออกจากมือหรือภาชนะเครื่องดื่มระหว่างการดื่ม การดื่มสามารถทำได้โดยการสูดเมื่อดื่มของเหลวร้อนหรือดื่มจากช้อน ทารกใช้วิธีการดูดโดยให้ริมฝีปากกดแน่นรอบ ๆ แหล่งกำเนิดของเหลวเช่นในการเลี้ยงลูกด้วยนมแม่ การผสานระหว่างการหายใจและการเคลื่อนไหวของลิ้นทำให้เกิดสุญญากาศซึ่งดูดของเหลวเข้าไปได้
ในสัตว์เลี้ยงลูกด้วยนมบนบกชนิดอื่น ๆ.
ด้วยความจำเป็นแล้ว สัตว์บกที่ถูกกักขังจะคุ้นเคยกับดื่มน้ำ แต่สัตว์ที่สัญจรอย่างอิสระส่วนใหญ่จะรักษาความชุ่มชื้นผ่านของเหลวและความชื้นในอาหารสด และเรียนรู้ที่จะแสวงหาอาหารที่มีปริมาณของเหลวสูง เมื่อสถานการณ์บังคับให้พวกมันดื่มน้ำจากแหล่งน้ำ วิธีการและการเคลื่อนไหวจะแตกต่างกันออกไปในสัตว์แต่ละชนิด
แมว สัตว์พวกสุนัข และสัตว์เคี้ยวเอื้องต่างก้มคอลงและตักเลียด้วยลิ้นอันทรงพลัง แมวและสัตว์พวกสุนัขเลียน้ำโดยใช้ลิ้นที่เป็นรูปคล้ายช้อน สัตว์พวกสุนัขเลียน้ำโดยใช้ลิ้นที่มีรูปทรงคล้ายทัพพีตักน้ำเข้าปาก สำหรับแมวนั้นมีเพียงส่วนปลายลิ้น (ซึ่งเรียบ) เท่านั้นที่แตะน้ำ จากนั้นแมวก็จะดึงลิ้นกลับเข้าไปในปาก ส่งผลให้มีของเหลวส่วนหนึ่งไหลเข้าไปในปากของแมว จากนั้นจึงปิดปากให้แน่น สัตว์เคี้ยวเอื้องและสัตว์กินพืชชนิดอื่น ๆ ส่วนใหญ่จุ่มปลายปากบางส่วนเพื่อดื่มน้ำโดยการจุ่มลิ้นให้ตรง แมวดื่มน้ำช้ากว่าสัตว์เคี้ยวเอื้องซึ่งเผชิญกับอันตรายจากการล่าตามธรรมชาติมากกว่า
สัตว์ทะเลทรายหลายชนิดไม่ดื่มแม้ว่าจะมีน้ำ แต่อาศัยการกินพืชอวบน้ำ ในสภาพแวดล้อมที่หนาวเย็นและเยือกแข็ง สัตว์บางชนิด เช่น กระต่าย กระรอกต้นไม้ และแกะเขาใหญ่ มักจะกินหิมะและน้ำแข็งย้อย ในสะวันนา วิธีการดื่มของยีราฟ เป็นที่มาของการคาดคะเนถึงการต้านแรงโน้มถ่วง ทฤษฎีล่าสุดพิจารณาการทำงานของคอยาวของสัตว์ว่าเหมือนกับปั๊มลูกสูบ ช้างมีวิธีการดื่มน้ำที่เฉพาะตัวโดยการดูดน้ำเข้าไปในงวงแล้วพ่นเข้าปาก
เจดีย์ลอกะนานดา

เจดีย์ลอกะนานดา หรือ เจดีย์โลกนันท์ ([lɔ́ka̰nàɰ̃da̰ zèdì]) เป็นเจดีย์พุทธตั้งอยู่ในพุกาม ประเทศพม่า เจดีย์ได้รับการสร้างขึ้นริมฝั่งแม่น้ำอิรวดี ในรัชสมัยพระเจ้าอโนรธามังช่อ ภายในบรรจุพระทันตธาตุ
เจดีย์ประกอบด้วยฐานแปดเหลี่ยมเพิ่มมุมจำนวนสามชั้น แต่ละชั้นประดับช่องที่ท้องไม้และมีทางประทักษิณพร้อมบันไดขึ้นทุกด้าน องค์ระฆังประดับด้วยรัดอกและบัวคอเสื้อ การยืดสูงขององค์ระฆังทำให้ระบุได้ว่าเจดีย์องค์นี้อยู่ในกลุ่มอิทธิพลปยู เจดีย์ไม่มีบัลลังก์ มีปล้องไฉนทรงกรวยเตี้ย ปัทมบาทและปลีสั้นซึ่งทั้งหมดนี้เป็นลักษณะร่วมกันของเจดีย์แบบพม่าแท้และเจดีย์กลุ่มอิทธิพลปยู ถือเป็นเจดีย์รุ่นเก่าที่สืบทอดมาก่อนรัชสมัยพระเจ้าอโนรธามังช่อ
เทศกาลเจดีย์ลอกะนานดา รวมถึงอาหารท้องถิ่นและงานหัตถกรรมที่โด่งดังมีการจัดในเดือนกรกฎาคมของทุกปี เนื่องจากจัดขึ้นในฤดูฝน จึงมีนักท่องเที่ยวจากภายนอกเพียงไม่กี่คนเท่านั้นที่เข้าร่วมเทศกาลได้ เมื่อวันที่ 24 พฤษภาคม พ.ศ. 2546 ได้มีการยกฉัตรประดับเพชรพลอยขึ้นสู่ยอดเจดีย์
วัดซูลามะนิ

วัดซูลามะนิ ([sùlàmənḭ pʰəjá]) เป็นวัดพุทธตั้งอยู่ในพุกาม ประเทศพม่า เป็นหนึ่งในวัดที่มีผู้เยี่ยมชมมากที่สุดในพุกาม
สร้างขึ้นเมื่อ ค.ศ. 1183 โดยพระเจ้านรปติสี่ตู่#เปลี่ยนทาง และมีรูปแบบลักษณะคล้ายกับวัดตะบะญุ วัดซูลามะนิยังได้รับอิทธิพลจากวัดดะมะยานจี้ และเป็นต้นแบบของวัดที่โลมี่นโล วัดซูลามะนิได้รับการบูรณะใหม่หลังแผ่นดินไหวใน ค.ศ. 1975 โดยใช้อิฐและหินพร้อมด้วยจิตรกรรมฝาผนังภายในวัด ใน ค.ศ. 1994 มีการบูรณะวัดใหม่
วัดซูลามะนิเป็นวิหารสองชั้นที่งดงามที่สุดแห่งหนึ่งในศิลปะพุกาม มีการซ้อนกันของเรือนธาตุชั้นล่างกับชั้นบน ชั้นล่างเป็นแกนกลางขนาดใหญ่รับน้ำหนักวัดในผังแบบครรถคฤหะ-มณฑปด้านบน ส่วนยอดนั้นเป็นยอดศิขระ วัดสองชั้นนี้ถือเป็นลักษณะเฉพาะของศิลปะพุกามตอนปลาย
วัดตะบะญุ

วัดตะบะญุ หรือ วัดตะบยีนญุ ([θaʔ.bjɪ̀ɰ̃.ɲ̥ṵ pʰəjá]; หรือ "ผู้รู้แจ้ง") เป็นวัดพุทธตั้งอยู่ในพุกาม ประเทศพม่า วัดนี้ได้รับการยอมรับให้เป็นอนุสรณ์สถานในเขตโบราณคดีพุกามซึ่งเป็นแหล่งมรดกโลกแห่งหนึ่งของยูเนสโก สร้างเสร็จเมื่อ ค.ศ. 1150–1151 ในรัชสมัยพระเจ้าอลองสิธู วัดแห่งนี้สะท้อนให้เห็นถึงความคิดสร้างสรรค์ทางสถาปัตยกรรมและศิลปะเชิงนวัตกรรมของยุคพุกาม และการแสดงออกถึงความมั่นใจจิตวิญญาณความเป็นชาติพม่า
วัดแห่งนี้ถือเป็นวิหารสองชั้นแห่งแรกในศิลปะพุกาม โดยปรากฏกการซ้อนกันของเรือนธาตุชั้นล่างกับชั้นบน ชั้นล่างเป็นแกนกลางขนาดใหญ่รับน้ำหนักวัดในผังแบบครรถคฤหะ-มณฑปด้านบน วัดสองชั้นนี้ได้รับความนิยมในศิลปะพุกามตอนปลาย โดยวัดสำคัญที่ใช้วัดตะบะญุเป็นต้นแบบได้แก่วัดซูลามะนิและวัดที่โลมี่นโล วัดมีความสูงสุด วัดตะบะญุได้ชื่อว่าเป็นวัดที่สูงที่สุดในพุกาม ควบคู่ไปกับเจดีย์ชเวซานดอ เจดีย์ที่สูงที่สุดในพุกามซึ่งมีความสูง 
วัดได้รับความเสียหายอย่างหนักจากแผ่นดินไหวใน ค.ศ. 1975 และ ค.ศ. 2016 อยู่ระหว่างการบูรณะโดยได้รับความช่วยเหลือด้านเทคนิคและการเงินจากจีน คาดว่างานบูรณะจะดำเนินไปจนถึงประมาณ ค.ศ. 2028
กีฬาทางน้ำชิงแชมป์โลก 2024

กีฬาทางน้ำชิงแชมป์โลก 2024  เป็นการแข่งขันกีฬาทางน้ำชิงแชมป์โลก ครั้งที่ 21 จะจัดขึ้นที่โดฮา ประเทศกาตาร์ ตั้งแต่วันที่ 2 ถึง 18 กุมภาพันธ์ พ.ศ. 2567 เดิมกำหนดจะจัดขึ้นในเดือนพฤศจิกายน พ.ศ. 2566 การแข่งขันชิงแชมป์โลกถูกเลื่อนออกไปจนถึงเดือนกุมภาพันธ์ พ.ศ. 2567 เพื่อตอบสนองการจัดตารางการแข่งขันกีฬาทางน้ำชิงแชมป์โลก ครั้งที่ 20 ที่ฟุกุโอกะ ประเทศญี่ปุ่น จากปี ค.ศ. 2021 เป็น ค.ศ. 2022 เนื่องจากการระบาดทั่วของโควิด-19 และอีกครั้งเป็นวันที่ 14 ถึง 30 กรกฎาคม ค.ศ. 2023 เนื่องจากข้อจำกัดการเดินทางและมีมาตรการด้านความปลอดภัยในญี่ปุ่น 
ครั้งนี้จะเป็นครั้งแรกที่การแข่งขันกีฬาทางน้ำชิงแชมป์โลกจะจัดขึ้นในตะวันออกกลาง ซึ่งโดฮาเคยจัดการแข่งขัน ว่ายน้ำชิงแชมป์โลก (25 ม.) ในปี ค.ศ. 2014 และยังได้จัดการแข่งขันเก้าครั้งของว่ายน้ำเวิลด์คัพซีรีส์ระหว่างปี ค.ศ. 2012 ถึง 2021
นักว่ายน้ำและสหพันธ์สมาชิกจำนวนหนึ่งได้แสดงความกังวลเกี่ยวกับกำหนดเวลาของการแข่งขันชิงแชมป์เหล่านี้ เนื่องจากการแข่งขันชิงแชมป์เหล่านี้จะเกิดขึ้นเพียงห้าเดือนก่อนโอลิมปิกฤดูร้อน 2024 ใน ปารีส
กำหนดการ.
รายการชิงเหรียญรางวัลทั้งหมด 75 รายการจะจัดขึ้นใน 6 สาขากีฬา
วัดโคกท่าเจริญ

วัดโคกท่าเจริญ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลพานทอง อำเภอพานทอง จังหวัดชลบุรี ที่ดินตั้งวัดมีเนื้อที่ 23 ไร่ 19 ตารางวา ปัจจุบันมีพระครูปลัดสัมพิพัฒนมงคลวราจารย์ (ธีระ อคฺคธมฺโม ป.ธ.3) ดำรงตำแหน่งเจ้าอาวาส
วัดโคกท่าเจริญตั้งเมื่อ พ.ศ. 2467 โดยนางหงษ์ เทียนไชย กำนันทอง สหายา และนางเงิน สหายา ทั้ง 3 คน ซึ่งเป็นพี่น้องกันได้ร่วมกันสร้างอาคารเสนาสนะขึ้น และได้มีการพัฒนามากในสมัยของพระครูไพศาลสารธรรม (ปี่ อินฺทโชโต) เป็นเจ้าอาวาส และได้มีการพัฒนามาโดยลำดับจนถึงปัจจุบัน วัดได้รับพระราชทานวิสุงคามสีมา เมื่อวันที่ 18 กุมภาพันธ์ พ.ศ. 2495
อาคารเสนาสนะประกอบด้วย อุโบสถ วิหาร ศาลาอเนกประสงค์ ศาลาการเปรียญ ภายในวัดมีอาคารโรงเรียนพระปริยัติธรรม ปูชนียวัตถุที่สำคัญมีพระประธานประจำอุโบสถ พระปรางค์ และรูปหล่อหลวงพ่อปี่ เดิมมีเนินโบราณสถานโบราณ แต่ต่อมาวัดได้สร้างอุโบสถและเจดีย์บรรจุอิฐทับบนเนินโบราณสถาน
ประตูตะระบา

ประตูตะระบา ([θəɹəbà dəɡá]) เป็นประตูเมืองพุกามเพียงแห่งเดียวที่ยังหลงเหลืออยู่ ประตูตั้งอยู่ทางทิศตะวันออกของเมืองเก่า แม้พงศาวดารพม่าจะยืนยันว่าเมืองพุกามได้เสริมสร้างป้อมปราการในปี ค.ศ. 849 หลักฐานการตรวจอายุคาร์บอนของฐานกำแพงหลักคือราว ค.ศ. 1020 หากเมืองนี้ได้รับการเสริมป้อมปราการในคริสต์ศตวรรษที่ 9 ตามที่พงศาวดารระบุ ป้อมปราการเหล่านั้นจะต้องสร้างด้วยวัสดุที่มีความคงทนน้อยกว่า เช่น โคลน
ในปัจจุบันประตูประกอบด้วยศาลอิฐสองหลัง แต่ละหลังตั้งตรงข้ามกัน เป็นศาลของนะผู้พิทักษ์สองตนชื่อมี่นมะฮากีริและนะมะดอจี้ ซึ่งกล่าวว่าถูกประหารชีวิตตามคำสั่งของกษัตริย์
เอกสารสามมิติ.
โครงการซามานีจากมหาวิทยาลัยเคปทาวน์ ประเทศแอฟริกาใต้ เสนอบริการด้านเอกสารเชิงพื้นที่แก่อนุสรณ์สถานในพุกาม เพื่อตอบสนองต่อความเสียหายที่เกิดจากเหตุแผ่นดินไหว สิงหาคม ค.ศ. 2016 รวมถึงประตูตะระบา
กีฬาว่ายน้ำในกีฬาทางน้ำชิงแชมป์โลก 2024

กีฬาว่ายน้ำในกีฬาทางน้ำชิงแชมป์โลก 2024  เป็นการแข่งขันกีฬาว่ายน้ำในกีฬาทางน้ำชิงแชมป์โลก 2024 จัดขึ้นระหว่างวันที่ 11 ถึง 18 กุมภาพันธ์ ค.ศ. 2024 ที่แอสไพร์โดมในโดฮา, ประเทศกาตาร์
กำหนดการ.
จะจัดแข่งขันทั้งหมด 42 รายการ
"เวลาทั้งหมดเป็นเวลาท้องถิ่น (UTC+3)"
แอปเปิลวันละผลช่วยให้ห่างไกลจากหมอ

"แอปเปิลวันละผลช่วยให้ห่างไกลจากหมอ"  เป็นสุภาษิตในภาษาอังกฤษที่ปรากฏในคริสต์ศตวรรษที่ 19 ซึ่งสนับสนุนการบริโภคแอปเปิล และมีความต่อไปอีกว่า "หากผู้ใดรับประทานอาหารที่มีประโยชน์ต่อร่างกาย ผู้นั้นจะยังคงมีสุขภาพที่ดีและจะไม่ต้องไปหาหมอบ่อย ๆ"
ต้นกำเนิด.
สุภาษิตอีกแบบหนึ่งที่ว่า "กินแอปเปิลตอนเข้านอน แล้วท่านจะทำให้หมอไม่ได้ขนมปัง"  ได้รับการบันทึกในฐานะคำกล่าวในแพมโบรกเชอร์ในปี ค.ศ. 1866 สุภาษิตสมัยใหม่ที่ว่า "แอปเปิลวันละผลช่วยให้ห่างไกลจากหมอ" เริ่มใช้ในช่วงปลายคริสต์ศตวรรษที่ 19 โดยมีตัวอย่างการพิมพ์ในยุคแรกๆ ที่พบตั้งแต่ต้นปี ค.ศ. 1887
ภูมิหลังทางวิทยาศาสตร์.
การศึกษาในปี ค.ศ. 2013 โดยใช้การสร้างแบบจำลองคอมพิวเตอร์ เปรียบเทียบการกินแอปเปิลกับการรับประทานยาลดคอเลสเตอรอลประจำวันทั่วไป เพื่อประเมินความเสี่ยงต่อโรคระบบหัวใจหลอดเลือด แบบจำลองคอมพิวเตอร์ประเมินการกินแอปเปิลวันละผลในผู้ที่มีอายุ 50 ปีขึ้นไปเปรียบเทียบกับการใช้ยากลุ่มสแตตินเพื่อลดคอเลสเตอรอลชนิดไลโพโปรตีหนาแน่นต่ำ โดยสรุปว่าการกินแอปเปิลวันละผล "สามารถเทียบเท่ากับยาแผนปัจจุบันและมีแนวโน้มที่จะมีผลข้างเคียงน้อยกว่า" ในขณะที่มีค่าใช้จ่ายรายปีใกล้เคียงกัน
ผลการศึกษาในปี ค.ศ. 2015 พบว่าผู้ที่รับประทานแอปเปิล "มีแนวโน้มมากกว่าที่จะห่างไกลจากหมอ (และยาตามใบสั่งยา) จากการวิเคราะห์อย่างหยาบ ๆ" การศึกษายังพบว่าผู้ที่รับประทานแอปเปิลหนึ่งผลต่อวันจะใช้ยาตามใบสั่งยาน้อยลง 
คุณค่าทางโภชนาการของแอปเปิล.
แอปเปิลดิบขนาดกลาง (100 กรัม) ประกอบด้วยน้ำร้อยละ 86 และ คาร์โบไฮเดรต ร้อยละ 14 โดยมีไขมันและโปรตีนปริมาณเล็กน้อยและให้พลังงานอาหาร 52 แคลอรี มีเส้นใยอาหารในปริมาณปานกลาง แต่ก็มีสารอาหารรองในระดับต่ำ
ซน ซัง-ย็อน

ซน ซัง-ย็อน (เกิด 2 เมษายน ค.ศ. 2002) เป็นนักแสดงชาวเกาหลีใต้ เขาเปิดตัวในฐานะสมาชิกในรายการวาไรตี้โชว์ของ Tooniverse ปี พ.ศ. 2559 ชื่อ Maknae Show 7 และได้ร่วมแสดงในรายการวาไรตี้ ละครโทรทัศน์ เว็บซีรีส์ ภาพยนตร์ และมิวสิกวิดีโออื่น ๆ ซนเปิดเป็นนักแสดงรุ่นเยาว์โดยแสดงบทบาทเป็นนักแสดงนำรุ่นเยาว์ในเรื่อง "Sspiring Partner" (2017), "หัวใจไม่มีกรอบ" (2017) และ "สะอาดนักต้องรักให้เข็ด" (2018) เขาโดดเด่นจากละครชุดทางโทรทัศน์เรื่อง "แร็กเก็ต บอยส์" ปี ค.ศ. 2021 ในบท พัง ยุนดัม ซึ่งเขาได้รับรางวัลนักแสดงหน้าใหม่ยอดเยี่ยมจาก 2021 SBS Drama Awards ในปี ค.ศ. 2022 เขาได้แสดงซีรีส์ของเนตฟลิกส์เรื่อง "มัธยมซอมบี้" ในบท ชัง อูจิน
กีฬาฮอกกี้น้ำแข็งในโอลิมปิกฤดูหนาว 2026

การแข่งขันกีฬาฮอกกี้น้ำแข็งในโอลิมปิกฤดูหนาว 2026 จะแข่งขันในสนามสองแห่งที่ตั้งอยู่ในกลุ่มมิลาน ปาลาอิตาเลีย และ ฟิเอรา มิลาโน
การแข่งขันประเภทชายจะมีทีมแข่งขัน 12 ทีม และประเภททีมหญิง 10 ทีม ขณะนี้รัสเซียและเบลารุสถูกแบนจากการแข่งขันชิงชนะเลิศระดับนานาชาติผ่านรายการของ IIHF ในปี ค.ศ. 2024 เนื่องจากการรุกรานทางทหารในยูเครน ยังไม่มีการตัดสินใจว่าจะขยายโทษแบนหรือไม่และอาจส่งผลกระทบต่อแชมป์เปี้ยนชิพ
ทีมชาย.
การคัดเลือก.
รอบคัดเลือกสำหรับทีมชายในโอลิมปิกฤดูหนาว 2026 ถูกกำหนดโดยการจัดอันดับโลกของ IIHF ต่อจากการแข่งขันฮอกกี้น้ำแข็งชายชิงแชมป์โลก 2023 แปดอันดับแรกจะเข้าร่วมพร้อมเจ้าภาพและสามทีมที่ผ่านรอบคัดเลือก
ประเทศที่เข้าร่วมแข่งขัน.
กลุ่มถูกแบ่งตามการแข่งขันฮอกกี้น้ำแข็งชายชิงแชมป์โลก 2023 รอบคัดเลือกที่ 1, 2 และ 3 จะเป็นผู้ชนะของการแข่งขันรอบคัดเลือกรอบสุดท้าย การกำหนดโควต้าจะพิจารณาจากการแข่งขันรอบคัดเลือก
วันเพเพโร

วันเพเพโร (เกาหลี: ) จัดขึ้นในวันที่ 11 พฤศจิกายนของทุกปี เป็นงานเฉลิมฉลองในประเทศเกาหลีใต้ที่คล้ายกับวันวาเลนไทน์ เป็นงานอีเวนต์ทางการตลาดประจำปีที่ใหญ่ที่สุดในประเทศเกาหลีใต้ ในวันนี้มีการให้หรือแลกเปลี่ยนขนมเพเพโรซึ่งเป็นไลน์ขนมคุกกี้แท่งจุ่มช็อกโกแลต โดยมีจุดประสงค์เพื่อแสดงความรู้สึกต่อเพื่อนและคนที่รัก วันเพโรโรจัดขึ้นในวันที่ 11 พฤศจิกายนเพราะรูปร่างของขนมเพโรโรมีคล้ายกับการเขียนวันที่อย่างย่อว่า 11/11
ลาฟอนซา บัตเลอร์

ลาฟอนซา โรมานิค บัตเลอร์ ("lə--zə"; เกิด 11 พฤษภาคม ค.ศ. 1979) นักการเมืองชาวอเมริกัน เป็นสมาชิกวุฒิสภาสหรัฐจากรัฐแคลิฟอร์เนียตั้งแต่ ค.ศ. 2023 ถึง 2024 สังกัดพรรคเดโมแครต
เมื่อวันที่ 1 ตุลาคม ค.ศ. 2023 กาวิน นิวซัม ผู้ว่าการรัฐแคลิฟอร์เนีย ได้เลือกให้บัตเลอร์ดำรงตำแหน่งสมาชิกวุฒิสภาสหรัฐแทน ไดแอน ไฟน์สไตน์ ที่เสียชีวิตลง และเธอเป็นสมาชิกวุฒิสภาสหรัฐเชื้อสายแอฟริกันคนแรกที่เป็นเลสเบี้ยน
ประวัติและการศึกษา.
บัตเลอร์เกิดที่เมืองแมกโนเลีย รัฐมิสซิสซิปปี เธอเป็นลูกคนสุดท้องจากจำนวนพี่น้องสามคน พ่อของเธอเสียชีวิตด้วยโรคหัวใจเมื่อเธออายุ 16 ปี เธอสำเร็จการศึกษาจากโรงเรียนมัธยมเซาท์ไพค์ใน ค.ศ. 1997 และสำเร็จการศึกษาระดับปริญญาตรีสาขารัฐศาสตร์จากมหาวิทยาลัยแจ็กสันสเตตใน ค.ศ. 2001
สมาชิกวุฒิสภา.
การแต่งตั้ง.
ในเดือนกุมภาพันธ์ ค.ศ. 2023 ไดแอนน์ ไฟน์สไตน์ สมาชิกวุฒิสภาสหรัฐจากรัฐแคลิฟอร์เนียในขณะนั้น ประกาศว่าจะไม่ลงชิงตำแหน่งสมาชิกวุฒิสภาต่อเป็นสมัยที่ 6 ใน ค.ศ. 2024 เมื่อวันที่ 29 กันยายน ค.ศ. 2023 ไฟน์สไตน์เสียชีวิตลงด้วยอายุ 90 ปี และในช่วงเวลาที่ตำแหน่งสมาชิกวุฒิสภาว่างลง ได้มีนักการเมืองหลายคนประกาศชิงที่นั่งสมาชิกวุฒิสภา แต่ เกวิน นิวซัม ผู้ว่าการรัฐแคลิฟอร์เนีย เคยให้คำมั่นว่าจะแต่งตั้งผู้หญิงผิวสีเข้ารับตำแหน่งนี้
เมื่อวันที่ 1 ตุลาคม ค.ศ. 2023 นิวซัมได้เลือกบัตเลอร์ให้ดำรงตำแหน่งสมาชิกวุฒิสภาแทนไฟน์สไตน์ บัตเลอร์ได้รับเลือกแม้จะไม่ได้อาศัยอยู่ในรัฐแคลิฟอร์เนีย เนื่องจากเธอย้ายไปอยู่ที่รัฐแมริแลนด์ใน ค.ศ. 2021 รัฐธรรมนูญสหรัฐกำหนดให้สมาชิกวุฒิสภาต้องเป็น "ผู้อยู่อาศัย" ในรัฐที่ตนเองเป็นผู้แทนเท่านั้น จึงทำให้เธอต้องย้ายกลับมาที่รัฐแคลิฟอร์เนียก่อนเข้ารับตำแหน่ง และเมื่อวันที่ 19 ตุลาคม ค.ศ. 2023 เธอประกาศว่าจะไม่ลงชิงตำแหน่งสมาชิกวุฒิสภาต่อในการเลือกตั้ง ค.ศ. 2024
เธอเป็นสมาชิกวุฒิสภาสหรัฐจากรัฐแคลิฟอร์เนียคนแรกที่เป็นเลสเบี้ยน และเป็นสมาชิกวุฒิสภาสหรัฐหญิงผิวสีคนแรก เธอสาบานตนต่อที่ประชุมวุฒิสภาเมื่อวันที่ 3 ตุลาคม ค.ศ. 2023
ชีวิตส่วนตัว.
บัตเลอร์เป็นเลสเบี้ยน อยู่กับภรรยาของเธอ เนเนกิ ลี มีลูกสาวหนึ่งคน เธอกับครอบครัวย้ายไปอยู่รัฐแมริแลนด์ใน ค.ศ. 2021 ภูมิลำเนาของเธออยู่ในเทศมณฑลลอสแอนเจลิส และในเดือนตุลาคม ค.ศ. 2023 เมื่อได้รับแต่งตั้งเป็นสมาชิกวุฒิสภา เธอจึงได้ย้ายภูมิลำเนากลับไปที่รัฐแคลิฟอร์เนีย
ครันช์เบส

ครันช์เบส  เป็นบริษัทที่ให้ข้อมูลและผลลัพธ์ทางธุรกิจที่เกี่ยวกับบริษัทเอกชนและบริษัทมหาชน เนื้อหาประกอบด้วยข้อมูลการลงทุนและเงินทุน สมาชิกผู้ก่อตั้งและบุคคลในตำแหน่งผู้นำ การควบรวมกิจการ ข่าวสาร และแนวโน้มของอุตสาหกรรม และองค์กรในเครือของธุรกิจนั้น ๆ 
ประวัติ.
ครันช์เบส ก่อตั้งขึ้นในปี 2550 โดย ไมเคิล อาร์ริงตันในฐานะฐานข้อมูลภายนอกเพื่อติดตามข้อมูลของสตาร์ทอัพที่นำเสนอในบทความบนเว็บไซต์ TechCrunch
ในเดือนกันยายน 2010 เอโอแอลได้เข้าซื้อกิจการ TechCrunch และ ครันช์เบสในฐานะบริษัทหนึ่งในพอร์ตโฟลิโอของ TechCrunch
ในเดือนพฤศจิกายน 2013 เอโอแอลได้เข้าโต้แย้งกับบริษัทสตาร์ทอัพ Pro Populi เกี่ยวกับการใช้ชุดข้อมูลครันช์เบสทั้งหมดในแอปที่ Pro Populi พัฒนาขึ้น แม้จะเผยแพร่ข้อมูลภายใต้ใบอนุญาตระบุแหล่งที่มาของครีเอทีฟคอมมอนส์ CC-BY แล้วก็ตาม Pro Populi เป็นตัวแทนจาก มูลนิธิ Electronic Frontier Foundation ในที่สุดเอโอแอลก็ยอมรับว่า Pro Populi สามารถใช้ชุดข้อมูลต่อไปได้ แต่นำใบอนุญาต CC BY-NC มาใช้สำหรับการแก้ไขในอนาคต ณ เดือนสิงหาคม 2019 สแน็ปช็อตของชุดข้อมูล 2013 ยังคงพร้อมให้ดาวน์โหลดภายใต้ใบอนุญาต CC-BY บนเว็บไซต์ Crunchbase 
ในปี 2014 ครันช์เบสได้เพิ่มศูนย์บ่มเพาะ พันธมิตรร่วมลงทุน และฟีเจอร์บอร์ดผู้นำในฐานข้อมูลสตาร์ทอัพ 
ในปี 2558 ครันช์เบสแยกจากเอโอแอล/ Verizon / TechCrunch และเปลี่ยนเป็นแบบส่วนตัว ในเดือนกันยายน 2558 Crunchbase ได้ประกาศระดมทุน 6.5 ล้านดอลลาร์ร่วมกับการแยกบริษัท ตามด้วยรอบ 2 ล้านดอลลาร์ในเดือนพฤศจิกายน ในปี 2559 บริษัทพยายามที่จะแสดงการแยกตัวจาก TechCrunch โดย การถอดชื่อออก (โดยที่ "B" ใน "Base" ตอนนี้ถูกแสดงเป็นตัวอักษรตัวเล็ก) และเปิดตัวผลิตภัณฑ์แรก นั่นคือฐานข้อมูล Crunchbase Pro แบบชำระเงิน. ในเดือนเมษายน พ.ศ. 2560 ครันช์เบสได้ประกาศ Series B มูลค่า 18 ล้านดอลลาร์จาก Mayfield Fund ในเวลาเดียวกัน Crunchbase ได้เปิดตัวผลิตภัณฑ์ใหม่สองรายการ ได้แก่ Crunchbase Enterprise และ Crunchbase สำหรับแอปพลิเคชัน 
ในปี พ.ศ. 2561 ครันช์เบสได้เปิดตัว "Crunchbase Marketplace" ในเดือนตุลาคม พ.ศ. 2562 ครันช์เบสได้ประกาศซีรีส์ C มูลค่า 30 ล้านดอลลาร์ นำโดย Omers Ventures ผู้สนับสนุนที่มีอยู่ Emergence, Mayfield, Cowboy Ventures และ Verizon ก็เข้าร่วมด้วย 
สินค้า.
ซอฟต์แวร์ของบริษัทประกอบด้วยเครื่องมือสำหรับการวิเคราะห์การลงทุน การวิเคราะห์แนวโน้ม ตรวจสอบปริมาณการใช้เว็บ และการตลาด ยังมีข่าวสารเกี่ยวกับสตาร์ทอัพอีกด้วย "Crunchbase Pro" เป็นเครื่องมือค้นหาเชิงลึก
นักวารสารศาสตร์

นักวารสารศาสตร์  คือบุคคลที่รวบรวมข้อมูลในรูปแบบเนื้อความ เสียง หรือรูปภาพ มาดำเนินการให้อยู่ในรูปแบบที่มีคุณค่าของความเป็นข่าวและเผยแพร่สู่สาธารณะ การกระทำหรือกระบวนการที่นักข่าวทำนี้เรียกว่า วารสารศาสตร์
นักวารสารศาสตร์สามารถเป็นบุคลากรด้านกระจายเสียงและแพร่ภาพ การพิมพ์ การโฆษณา และการประชาสัมพันธ์ คำว่า "นักวารสารศาสตร์" ยังอาจรวมถึงบุคคลที่ทำงานในกระบวนการต่าง ๆ ซึ่งรวมถึงผู้รายงานข่าว ผู้รายงานข่าวภาคสนาม นักข่าวพลเมือง บรรณาธิการ นักเขียนประกอบเรื่อง คนเขียนบทความ และนักข่าวที่สื่อสารทางภาพ เช่น ช่างภาพข่าว (นักข่าวที่รายงานข่าวจากภาพถ่าย)
นักข่าว หรือ ผู้สื่อข่าว (reporter) คือนักวารสารศาสตร์ประเภทหนึ่งที่ค้นคว้า เขียน และรายงานข้อมูลเพื่อนำเสนอโดยใช้แหล่งข้อมูล ซึ่งอาจรวมถึงการสัมภาษณ์ การรวบรวมข้อมูลต่าง ๆ หรือการเขียนบทความ ผู้สื่อข่าวอาจใช้เวลาระหว่างการทำงานในห้องข่าว หรือจากที่บ้าน และการออกไปดูเหตุการณ์ต่าง ๆ หรือสัมภาษณ์ผู้คน ผู้สื่อข่าวอาจได้รับมอบหมายงานจากสายข่าวหรือผู้รายงานข่าวในท้องที่
นักวารสารศาสตร์ในปัจจุบัน.
จากข้อมูลตัวอย่างของนักวารสารศาสตร์ทั่วโลก 27,500 คน ใน 67 ประเทศ ระหว่างปี 2012–2016 มีข้อมูลดังนี้.
ร้อยละ 57 เป็นผู้ชาย
ค่าเฉลี่ยอายุ อยู่ที่ 38 ปี
 ค่าเฉลี่ยจำนวนปีของประสบการณ์ 13 ปี
จบระดับวิทยาลัยร้อยละ 56 จบระดับปริญญาร้อยละ 29
ร้อยละ 61 จบสาขาวารสารศาสตร์/การสื่อสารจากวิทยาลัย
ร้อยละ 80 ทำงานเต็มเวลา
ร้อยละ 50 ทำงานด้านการพิมพ์, ร้อยละ 23 ทำงานด้านโทรทัศน์, ร้อยละ 17 ทำงานด้านวิทยุ และร้อยละ 16 ทำงานด้านออนไลน์.
เดสมอส

เดสมอส (Desmos) เป็นเครื่องคิดเลขกราฟขั้นสูงในรูปของโปรแกรมประยุกต์บนเว็บและแอปพลิเคชันมือถือที่เขียนด้วย TypeScript และ JavaScript 
คำว่า เดสมอส มาจากคำภาษากรีก ซึ่งหมายถึงความผูกพันหรือการผูกมัด
คุณสมบัติ.
นอกเหนือจากการสร้างกราฟทั้งสมการและอสมการแล้ว เดสมอสยังมีรายการ, การพล็อต, การถดถอย, ตัวแปรเชิงโต้ตอบ, การจำกัดกราฟ, การสร้างกราฟพร้อมกัน, การสร้างกราฟฟังก์ชันแบบชิ้นส่วน, กราฟฟังก์ชันเชิงขั้ว, ตารางกราฟสองประเภท และอื่นๆ ที่เป็นคุณสมบัติการคำนวณที่พบได้ทั่วไปในเครื่องคิดเลขแบบตั้งโปรแกรมได้ นอกจากนี้ยังสามารถใช้งานได้หลายภาษา รวมไปถึงภาษาไทย การดำเนินการแคลคูลัส เช่น อนุพันธ์ และปริพันธ์ ก็สามารถใช้ได้เช่นกัน แม้ว่าปัจจุบันจะไม่มีลิมิตโดยตรงก็ตาม การหาปริพันธ์ของอนันต์บวกและลบก็สามารถทำได้ และอนุกรมยังสามารถยกให้มีการวนซ้ำสูงเพียงพอได้ ฟังก์ชันอื่นๆ เช่น ฟังก์ชันตรีโกณมิติและฟังก์ชันอดิศัย ฟังก์ชันข้อผิดพลาด แฟกทอเรียล การดำเนินการทางสถิติ เช่น การแจกแจงแบบปกติ, chi-squared, การถดถอยที่กล่าวมาข้างต้น และฟังก์ชันสุ่ม ก็มีให้ใช้งานตั้งแต่ปี 2020
ผู้ใช้สามารถสร้างบัญชีและบันทึกกราฟและแปลงที่พวกเขาสร้างขึ้นได้ จากนั้นสามารถสร้างลิงก์ถาวร เพื่อให้ผู้ใช้สามารถแชร์กราฟของตนและเลือกให้ได้รับการพิจารณาคัดเลือกจากพนักงานได้ เครื่องมือนี้มาพร้อมกับกราฟตัวอย่างที่แตกต่างกัน 36 รายการที่ตั้งโปรแกรมไว้ล่วงหน้าเพื่อจุดประสงค์ในการสอนผู้ใช้ใหม่เกี่ยวกับเครื่องมือและคณิตศาสตร์ที่เกี่ยวข้อง 
วิธีใช้เครื่องคิดเลขที่เป็นที่นิยมอีกประการหนึ่งคือการสร้างภาพศิลปะโดยใช้สมการและอสมการ เครื่องคิดเลขยังมีฟังก์ชัน Audiotrace ซึ่งสามารถใช้สร้างเพลงได้ ในเดือนเมษายน 2017 เดสมอสยังได้เปิดตัวเครื่องมือเรขาคณิตเชิงโต้ตอบ 2 มิติ บนเบราว์เซอร์ พร้อมฟีเจอร์ที่รองรับ เช่น การพล็อตจุด เส้น วงกลม และรูปหลายเหลี่ยม ในเดือนพฤษภาคม ปี 2023 เดสมอสได้เปิดตัวเครื่องคิดเลขเรขาคณิตตัวที่สองที่ซับซ้อนยิ่งขึ้นรุ่นเบต้า โปรเจ็กต์เหล่านี้บางโปรเจ็กต์ได้รวมคุณสมบัติต่างๆ เช่น การจำลองสามมิติผ่านการกำหนดพารามิเตอร์ และด้วยการใช้การระบายสี RGB และ HSV ที่เปิดตัวในปลายปี 2020 งานศิลปะที่มีการระบายสีแบบกำหนดเอง รวมถึงการระบายสีโดเมนของฟังก์ชันเชิงซ้อน มีการอัปเดตประสิทธิภาพใหม่ทำให้สามารถสร้างกราฟ เช่น เซตม็องแดลโบรต และ แฟรกทัลของดักส์ (Ducks fractals) ในเดสมอสได้ คุณสมบัติเช่นการจำลองและสัญลักษณ์ยังช่วยให้ผู้ใช้สามารถสร้างเกมแบบโต้ตอบที่ใช้งานได้ การใช้งานคุณสมบัติเหล่านี้สามารถพบได้ในการประกวดงานศิลปะประจำปีของเดสมอส
กังดงแบล

กังดงแบล  เป็นศาสนาพลัดถิ่นแอฟริกาที่พัฒนาในบราซิลช่วงคริสต์ศตวรรษที่ 19 เกิดจากการผสานความเชื่อระหว่างศาสนาดั้งเดิมของแอฟริกาตะวันตกหลายศาสนา โดยเฉพาะศาสนาโยรูบา บันตูและกเบ นอกจากนี้ยังรับอิทธิพลบางส่วนจากนิกายโรมันคาทอลิกของศาสนาคริสต์ กังดงแบลไม่มีคัมภีร์ศักดิ์สิทธิ์ และองค์กรกลาง แต่ดูแลจัดการโดย "ตึไรรู" (terreiros, ศาลเจ้า)
กังดงแบลเกี่ยวข้องกับการนับถือวิญญาณที่เรียกว่า "โอริชา" (orixás) ซึ่งรับชื่อและลักษณะมาจากเทพดั้งเดิมของแอฟริกาตะวันตก โอริชาแต่ละตนมีสถานะเทียบเท่านักบุญของนิกายโรมันคาทอลิก ตำนานหลายแหล่งเล่าว่าโอริชาเป็นผู้รับใช้พระผู้สร้างนาม "โอลูดูมาเร" (Oludumaré) กังดงแบลเชื่อว่ามนุษย์มีโอริชาคอยคุ้มครองมาตั้งแต่ก่อนกำเนิดและส่งผลต่อลักษณะนิสัยของแต่ละคน สมาชิกมักรวมตัวที่ตึไรรูที่ดูแลโดยนักบวช "บาบาโลริชา" (babalorixá) และนักบวชหญิง "อียาโลริชา" (iyalorixá) พิธีหลักคือการร้องรำทำเพลงเพื่อปลุกโอริชาให้เข้าสิง โดยสมาชิกเชื่อว่าพวกเขาสามารถติดต่อกับเทพเจ้าได้โดยตรงเมื่อโอริชาประทับร่าง ของเซ่นโอริชาคือผลไม้และสัตว์พลี นอกจากนี้ยังใช้สังเวยแก่วิญญาณอื่น ๆ เช่น "โบยาเดรู" (boiadero) "เปรตูแวญู" (preto velho) "กาโบกลู" (caboclos) และวิญญาณบรรพบุรุษที่เรียกว่า "เอกุน" (egun) มีการทำนายหลายแบบเพื่อแปลข้อความที่ได้รับจากโอริชา พิธีรักษาด้วยสมุนไพรและการทำเครื่องรางมีบทบาทสำคัญในศาสนานี้
กังดงแบลพัฒนาขึ้นในหมู่ชุมชนชาวบราซิลเชื้อสายแอฟริกาท่ามกลางการค้าทาสแอตแลนติกในคริสต์ศตวรรษที่ 16–19 เป็นการผสานศาสนาดั้งเดิมที่ทาสชาวแอฟริกาตะวันตกและแอฟริกากลางนับถือ ซึ่งส่วนใหญ่เป็นชาวโยรูบา ชาวโฟนและชาวบันตู เข้ากับคำสอนนิกายโรมันคาทอลิกของเจ้าอาณานิคมโปรตุเกสผู้ครอบครองดินแดนในขณะนั้น สมาชิกกังดงแบลรวมกลุ่มอยู่ในรัฐบาเยียช่วงคริสต์ศตวรรษที่ 19 แม้รัฐธรรมนูญ ค.ศ. 1891 หลังบราซิลได้รับเอกราชจากโปรตุเกสจะมอบเสรีภาพทางศาสนา แต่กลุ่มโรมันคาทอลิกในบราซิลมองสมาชิกกังดงแบลอย่างผสม บางส่วนยอมรับความต่างทางศาสนา ขณะที่บางส่วนแสดงความปฏิปักษ์ต่อศาสนานี้ ล่วงเข้าคริสต์ศตวรรษที่ 20 การอพยพของผู้คนในรัฐบาเยียส่งผลให้กังดงแบลแพร่ไปทั่วบราซิลและที่อื่น ๆ รวมถึงเกิดสายสัมพันธ์กับศาสนาอื่นที่มีรากจากศาสนาดั้งเดิมของแอฟริกาอย่างซันเตรียาในคิวบาและวูดูในเฮติ ปลายคริสต์ศตวรรษที่ 20 สมาชิกบางกลุ่มเน้นย้ำ "การกลายเป็นแอฟริกาอีกครั้ง" เพื่อขจัดอิทธิพลโรมันคาทอลิกในศาสนา และสร้างกังดงแบลในรูปแบบที่ใกล้เคียงศาสนาดั้งเดิมของแอฟริกาตะวันตกที่สุด
คำว่า "กังดงแบล" สันนิษฐานว่ามาจากคำภาษาบันตู "kandombele" หมายถึงการเต้นรำ คำนี้ยังพัฒนาต่อไปเป็นกังดงเบ (Candombe) แนวเพลงและการเต้นรำในอาร์เจนตินาและอุรุกวัยที่มีรากฐานมาจากทาสชาวแอฟริกา แต่ละตึไรรูของกังดงแบลมีอำนาจปกครองตนเอง แต่สามารถแบ่งเป็นกลุ่มย่อยเรียกว่า "นาซอยส์" (nações) ตามระบบความเชื่อดั้งเดิมของแอฟริกาตะวันตก กลุ่มที่โดดเด่นที่สุด 3 กลุ่ม ได้แก่ เกตู (Ketu) เฌเฌ (Jejé) และแองโกลา (Angola) ในปี ค.ศ. 2010 มีผู้นับถือศาสนานี้ในบราซิล 167,363 คน และมีชุมชนขนาดย่อมในประเทศต่าง ๆ ของทวีปอเมริกาใต้และยุโรป นอกเหนือจากชาวบราซิลเชื้อสายแอฟริกา ยังมีชาติพันธุ์อื่น ๆ ที่นับถือกังดงแบลเช่นกัน
เมลิค เอเฟ่ ไอย์กูน

เมลิค เอเฟ่ ไอย์กูน (เกิด 3 กันยายน 2553) เป็นนักแสดงเด็กลูกครึ่งตุรกี-ไทย-จีนเป็นที่ รู้จักจากบท วันเฉลิมชัย ในละครเรื่องทองเนื้อเก้า
ประวัติและการเข้าสู่วงการ.
เมลิค เอเฟ่ ไอย์กูน เกิดเมื่อวันที่ 3 กันยายน 2553 เข้าสู่วงการจากการประกวด Johnson baby club และติดต่อให้เขาไปร่วมแสดงในบท วันเฉลิม เมื่อปี 2556 ขณะมีอายุเพียง 2 ปี 3 เดือน ก่อนจะหายหน้าไปจากจอทีวีนานถึง 8 ปี 
กระทั่งปี 2564 เขาจึงได้หวนกลับเข้าสู่วงการด้วยการรับบท พลายงาม วัยเด็ก ในละครเรื่องวันทอง ที่ออกอากาศทางช่องวัน 31 ต่อมาในปี 2565 เมลิคได้มีโอกาสแสดงภาพยนตร์เรื่องแรกคือเรื่องแดง พระโขนง โดยแสดงเป็น แดง ลูกของนางนาก 
ในปี 2566 เมลิคได้แสดงละครเด็กแนวแฟนตาซีสร้างสรรค์สังคมเรื่อง 7 อัคนี พิทักษ์จักรวาล ทางช่องเอแอลทีวี โดยแสดงเป็น แม็ค
ฟีฟ่าอินเตอร์คอนติเนนตัลคัพ 2024

ฟุตบอลอินเตอร์คอนติเนนตัลคัพ 2024  เป็นการแข่งขันฟุตบอลอินเตอร์คอนติเนนตัลคัพครั้งแรก ซึ่งเป็นทัวร์นาเมนต์ประจำปีของสโมสรฟุตบอล ที่จัดโดยฟีฟ่า การแข่งขันนี้จะประกอบด้วยหกทีมที่ชนะเลิศการแข่งขันชิงแชมป์ระดับทวีปครั้งก่อนหน้านี้ในแต่ละสมาพันธ์ของฟีฟ่า โดยจะแข่งขันกันในสายรูปแบบแพ้คัดออกครั้งเดียว มีกำหนดจะจัดขึ้นในเดือนธันวาคม พ.ศ. 2567 โดยรอบแรกจัดแข่งขันที่สนามเหย้าสำหรับหนึ่งทีมและรอบต่อมาที่สนามกลาง
การแข่งขันนี้ทำหน้าที่แทนรุปแบบการแข่งขันประจำปีของฟุตบอลชิงแชมป์สโมสรโลก ซึ่งได้รับการจัดรูปแบบใหม่เป็นการแข่งขันทุกสี่ปีที่มีผู้เข้าร่วมมากขึ้น โดยชื่อนี้ได้มาจากชื่อ อินเตอร์คอนติเนนตัลคัพ ที่เคยแข่งขันครั้งล่าสุดในปี พ.ศ. 2547 ระหว่างทีมจาก สมาพันธ์ฟุตบอลอเมริกาใต้ และ สหภาพสมาคมฟุตบอลยุโรป อินเตอร์คอนติเนนตัลคัพจะให้สิทธิ์ทีมชนะเลิศจากยุโรปจะได้สิทธิ์บายและเข้าไปรอในรอบชิงชนะเลิศ รูปแบบและชื่อของทัวร์นาเมนต์ได้รับการอนุมัติโดยสภาฟีฟ่า เมื่อวันที่ 17 ธันวาคม ค.ศ. 2023
รูปแบบ.
รูปแบบของการแข่งขันได้รับการอนุมัติจากสภาฟีฟ่า เมื่อวันที่ 17 ธันวาคม ค.ศ. 2023
เนยจามรี

เนยจามรี  เป็น เนยที่ทำจากนมของจามรีเลี้ยง ("Bos grunniens") ชุมชนคนเลี้ยงสัตว์หลายแห่งในประเทศจีน, ประเทศอินเดีย, ประเทศมองโกเลีย, ประเทศเนปาล, กิลกิต-บัลติสถานในประเทศปากีสถาน และทิเบตผลิตและบริโภคผลิตภัณฑ์นมที่ทำจากนมของจามรี รวมถึงเนยด้วย นมจามรีมีปริมาณไขมันมากกว่านมวัวสองเท่า จึงผลิตได้เนยซึ่งมีเนื้อสัมผัสใกล้เคียงกับเนยแข็งมากขึ้น เนยจามรีเป็นผลิตภัณฑ์อาหารหลักและสินค้าของชุมชนผู้เลี้ยงสัตว์ในตอนใต้ของเอเชียกลางและที่ราบสูงทิเบต
แฮมคริสต์มาส

แฮมคริสต์มาส  หรือ แฮมยูล  เป็นแฮมที่มักรับประทานในอาหารเย็นของวันคริสต์มาสหรือในช่วงเทศกาลยูลในยุโรปเหนือและซีกโลกภาษาอังกฤษ รูปแบบการเตรียมการจะแตกต่างกันไปตามสถานที่และเวลา
ธรรมเนียมการรับประทานแฮมเชื่อกันว่าวิวัฒนาการมาจากพิธีกรรมของเพเกินกลุ่มชนเจอร์แมนิกที่บูชายัญหมูป่าที่เรียกว่า sonargöltr ถวายแด่เฟรย์เทพของนอร์สในช่วงเทศกาลเก็บเกี่ยว
เป็นที่รู้กันว่าชาวโรมันรับประทานอาหารต่าง ๆ ในช่วงเทศกาลแซตเทอร์นาเลีย ซึ่งอาหารอย่างหนึ่งคือลูกหมูย่าง พระสันตะปาปาซิกซ์ตุสที่ 3 ยืนหยัดในปี ค.ศ. 435 ว่าคริสต์ศาสนิกชิกควรรับประทานเนื้อหมูในวันคริสต์มาสเพื่อให้แตกต่างจากชาวยิวซึ่งถือว่าเนื้อหมูเป็นสิ่งต้องห้าม
โอลิมปิกเยาวชนฤดูหนาว 2028

โอลิมปิกเยาวชนฤดูหนาว 2028  ชื่ออย่างเป็นทางการคือ โอลิมปิกเยาวชนฤดูหนาวครั้งที่ 5 และมักเรียกกันว่า โดโลไมต์ วาลเทลลินา 2028 จะเป็นการจัดการแข่งขันกีฬาโอลิมปิกเยาวชนฤดูหนาวครั้งที่ 5 ซึ่งเป็นการแข่งขันกีฬา การศึกษา และวัฒนธรรมระดับนานาชาติสำหรับเยาวชน ในเมืองที่ได้รับการกำหนดจากคณะกรรมการโอลิมปิกสากล (IOC)
นี่จะเป็นครั้งที่ห้าของการที่อิตาลีได้เป็นเจ้าภาพจัดงานโอลิมปิก และเป็นครั้งแรกที่ประเทศได้เป็นเจ้าภาพจัดการแข่งขันกีฬาโอลิมปิกเยาวชนฤดูหนาว
กระบวนการเสนอตัว.
คณะกรรมาธิการเจ้าภาพในอนาคตของคณะกรรมการโอลิมปิกสากล (IOC) ได้เสนอให้โดโลไมต์และวาลเทลลินาเป็นผู้เสนอตัวที่ได้รับการคัดเลือกให้เป็นเจ้าภาพการแข่งขัน และได้เข้าสู่กระบวนการเจรจาโดยตรงภายใต้รูปแบบใหม่ของกระบวนการเสนอตัวเป็นเจ้าภาพโอลิมปิก
โดโลไมต์ วาลเทลลินา ได้รับการยืนยันให้เป็นเจ้าภาพการแข่งขันอย่างเป็นทางการจากการประชุมคณะกรรมการโอลิมปิกสากล ครั้งที่ 143 ณ โลซานน์, สวิตเซอร์แลนด์ เมื่อวันที่ 30 มกราคม ค.ศ. 2025
การพัฒนาและการเตรียมการ.
สนามแข่งขัน.
แผนการใช้สนามแข่งขันมีความคล้ายคลึงกับโอลิมปิกฤดูหนาว 2026 และกีฬามหาวิทยาลัยโลกฤดูหนาว 2013
ประเทศบราซิลในโอลิมปิกเยาวชนฤดูหนาว 2024

ประเทศบราซิล จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 กันยายน มกราคมถึง 1 กุมภาพันธ์ ค.ศ. 2024
ผู้เข้าร่วมแข่งขัน.
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้
ม่านบังใจ

ม่านบังใจ เป็นนวนิยายไทยแนวโรแมนติก ดราม่า จากปลายปากกาของชูวงศ์ ฉายะจินดา ถูกนำมาสร้างเป็นละครโทรทัศน์แล้วทั้งหมด 2 ครั้ง ครั้งแรกสร้างโดยดาราวิดีโอ จากการกำกับของจรูญ ธรรมศิลป์ นำแสดงโดยจอห์น รัตนเวโรจน์, สุวนันท์ คงยิ่ง, ภัคจีรา วรรณสุทธิ์ และเชสเตอร์ แมคโดนัลด์ ออกอากาศทางช่อง 7 ระหว่างวันที่ 27 มีนาคม ถึง 1 พฤษภาคม 2543 มีจำนวนทั้งสิ้น 11 ตอน
สำหรับครั้งที่ 2 สร้างโดยมุมใหม่ จากการกำกับของธีระศักดิ์ พรหมเงิน นำแสดงโดยศุกลวัฒน์ คณารศ, มุกดา นรินทร์รักษ์, ปภาดา กลิ่นสุมาลย์ และยศวรรธน์ ทะวาปี ออกอากาศทางช่อง 7 เอชดี ระหว่างวันที่ 26 พฤษภาคม ถึง 14 กรกฎาคม 2563 มีจำนวนทั้งสิ้น 15 ตอน ซึ่งละครในเวอร์ชันนี้ได้มีการดัดแปลงเนื้อหาและตัวละครให้เข้ากับยุคสมัย
ประเทศแคนาดาในโอลิมปิกเยาวชนฤดูหนาว 2024

ประเทศแคนาดา จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 กันยายน มกราคมถึง 1 กุมภาพันธ์ ค.ศ. 2024 ครั้งนี้จะเป็นการปรากฏตัวครั้งที่ 4 ของประเทศในโอลิมปิกเยาวชนฤดูหนาว โดยแคนาดาได้เข้าร่วมแข่งขันในทุกครั้งนับตั้งแต่เปิดตัวครั้งแรกในปี ค.ศ. 2012
ผู้เข้าร่วมแข่งขัน.
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้
เคอร์ลิง.
แคนาดาผ่านเข้ารอบประเภททีมผสมและคู่ผสมสำหรับนักกีฬาทั้งหมดหกคน
ทีมผสม.
ทีมผสมได้รับการประกาศเมื่อวันที่ 8 มิถุนายน 2023
คู่ผสม.
คู่ผสมของแคนาดาได้รับการยืนยันเมื่อวันที่ 8 กันยายน พ.ศ. 2566
การคัดเลือกเจ้าภาพกีฬาโอลิมปิกเยาวชน

กีฬาโอลิมปิกเยาวชน เป็นการแข่งขันกีฬาหลายประเภท ซึ่งจัดขึ้นโดยคณะกรรมการโอลิมปิกสากล (IOC) ทุกสองปี สลับกันระหว่างโอลิมปิกเยาวชนฤดูร้อนและโอลิมปิกเยาวชนฤดูหนาว การคัดเลือกเมืองเจ้าภาพทำได้โดยการลงคะแนนทางไปรษณีย์โดยสมาชิกของไอโอซี 4-5 ปีก่อนการแข่งขัน ซึ่งสมาชิกไอโอซีลงคะแนนเสียงระหว่างเมืองที่เสนอตัวเป็นเจ้าภาพ การคัดเลือกเจ้าภาพสำหรับสี่ครั้งแรกเสนอตัวโดย 15 เมืองใน 14 ประเทศ
กีฬาโอลิมปิกเยาวชนฤดูร้อน.
ต่อไปนี้คือรายการการคัดเลือกเจ้าภาพสำหรับโอลิมปิกเยาวชนฤดูร้อน เรียงตามปี ประกอบด้วยปีที่จัดการแข่งขันหรือกำหนดจะจัดขึ้น วันที่ตัดสิน เมืองและประเทศที่เสนอตัว และผลการคัดเลือก การคัดเลือกที่ระบุไว้เป็นอันดับแรกสำหรับแต่ละครั้งคือการคัดเลือกที่เลือกโดยไอโอซี
กีฬาโอลิมปิกเยาวชนฤดูหนาว.
ต่อไปนี้คือรายการการคัดเลือกเจ้าภาพสำหรับโอลิมปิกเยาวชนฤดูหนาว เรียงตามปี ประกอบด้วยปีที่จัดการแข่งขันหรือกำหนดจะจัดขึ้น วันที่ตัดสิน เมืองและประเทศที่เสนอตัว และผลการคัดเลือก การคัดเลือกที่ระบุไว้เป็นอันดับแรกสำหรับแต่ละครั้งคือการคัดเลือกที่เลือกโดยไอโอซี
กีฬาฮอกกี้น้ำแข็งในโอลิมปิกฤดูหนาว 2026 – รอบคัดเลือก ทีมชาย

รอบคัดเลือกสำหรับ การแข่งขันกีฬาฮอกกี้น้ำแข็งชายในโอลิมปิกฤดูหนาว 2026 ถูกกำหนดโดยการจัดอันดับโลกของ IIHF หลังการแข่งขันฮอกกี้น้ำแข็งชายชิงแชมป์โลก 2023 เจ้าภาพพร้อมกับ 8 แปดอันดับแรกในการจัดอันดับโลกจะได้รับสิทธิ์เข้าร่วมการแข่งขันกีฬาโอลิมปิกโดยอัตโนมัติ ในขณะที่ทีมอื่น ๆ ทั้งหมดมีโอกาสที่จะผ่านเข้าจากรอบสามอันดับที่เหลือ
ทีมที่ผ่านการคัดเลือก.
<onlyinclude>
</onlyinclude>
กีฬาฮอกกี้น้ำแข็งในโอลิมปิกฤดูหนาว 2026 – รอบคัดเลือก ทีมหญิง

รอบคัดเลือกสำหรับ การแข่งขันกีฬาฮอกกี้น้ำแข็งหญิงในโอลิมปิกฤดูหนาว 2026 ถูกกำหนดโดยการจัดอันดับโลกของ IIHF หลังการแข่งขันฮอกกี้น้ำแข็งหญิงชิงแชมป์โลก 2023 เจ้าภาพพร้อมกับ 8 แปดอันดับแรกในการจัดอันดับโลกจะได้รับสิทธิ์เข้าร่วมการแข่งขันกีฬาโอลิมปิกโดยอัตโนมัติ ในขณะที่ทีมอื่น ๆ ทั้งหมดมีโอกาสที่จะผ่านเข้าจากรอบสามอันดับที่เหลือ
ทีมที่ผ่านการคัดเลือก.
<onlyinclude>
</onlyinclude>
กีฬาเคอร์ลิงในโอลิมปิกฤดูหนาว 2026 – รอบคัดเลือก

การแข่งขันกีฬาเคอร์ลิงในโอลิมปิกฤดูหนาว 2026 จะมีทั้งหมด 30 ทีม จะมีทีมเข้าร่วม 10 ทีมในแต่ละประเภทจาก 3 ประเภท ได้แก่ ชาย หญิง และคู่ผสม ในการแข่งขันประเภทชายและหญิง แต่ละทีมจะประกอบด้วยนักกีฬา 5 คน ในขณะที่ทีมคู่ผสมจะมีนักกีฬาทีมละ 2 คน ซึ่งหมายความว่านักกีฬาทั้งหมด 120 คนจะลงแข่งขันในทุกสาขากีฬา
สรุปผล.
ผลการคัดเลือก.
ในฐานะประเทศเจ้าภาพโอลิมปิกฤดูหนาว 2026 อิตาลีจะมีทีมที่เข้าร่วมการแข่งขันเคอร์ลิงทั้งสามประเภท ครัั้งนี้เป็นการเข้าร่วมครั้งที่สองของอิตาลี ในการแข่งขันประเภทหญิง โดยก่อนหน้านี้มีตั้งแต่โอลิมปิกฤดูหนาว 2006
กำหนดการรอบคัดเลือก.
"ที่มา:"
ฟุตบอลโลก รุ่นอายุไม่เกิน 20 ปี 2025

ฟุตบอลโลก รุ่นอายุไม่เกิน 20 ปี 2025  จะเป็นการแข่งขันฟุตบอลโลก รุ่นอายุไม่เกิน 20 ปี ครั้งที่ 24 ซึ่งเป็นการแข่งขันฟุตบอลชายชิงแชมป์เยาวชนนานาชาติที่จัดขึ้นทุกสองปี โดยทีมชาติรุ่นอายุไม่เกิน 20 ปีของสมาคมสมาชิกของฟีฟ่า นับตั้งแต่ก่อตั้งขึ้นในปี ค.ศ. 1977 ในฐานะการแข่งขันฟุตบอลเยาวชนชิงแชมป์โลก การแข่งขันครั้งนี้จะจัดขึ้นในประเทศชิลี ซึ่งเคยเป็นเจ้าภาพในการแข่งขันปี ค.ศ. 1987 ชิลีจะเป็นประเทศที่สามที่เป็นเจ้าภาพจัดการแข่งขันหลายครั้ง ต่อจากออสเตรเลีย (1981, 1993) และอาร์เจนตินา (2001 และ 2023)
อุรุกวัย เป็นฝ่ายป้องกันแชมป์
ทีมที่ผ่านการคัดเลือก.
มีทีมทั้งหมด 24 ทีมที่ผ่านเข้ารอบสุดท้าย นอกจากชิลีที่ผ่านเข้ารอบโดยอัตโนมัติในฐานะเจ้าภาพแล้ว ยังมีอีก 23 ทีมที่ผ่านเข้ารอบจากการแข่งขันระดับทวีปหกรายการ
รายชื่อปลัดกระทรวงการต่างประเทศของไทย

ปลัดกระทรวงการต่างประเทศ เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงการต่างประเทศ
ปลัดกระทรวงคนหนึ่งมีอำนาจหน้าที่ ดังนี้
นิซีโปรเจคต์ (ฤดูกาลที่ 2)

นิซีโปรเจคต์ ฤดูกาลที่ 2 (#เปลี่ยนทาง "Rainbow Project Season 2") เป็น[[การแข่งขันเรียลลิตี้ทางโทรทัศน์หรือรายการเกมโชว์|รายการเรียลลิตี้โชว์]ของญี่ปุ่นในปี ค.ศ. 2023 และเป็นซีรีส์ฤดูกาลที่ 2 ของ[[นิซีโปรเจคต์]] ซีรีส์นี้เป็นโปรเจ็กต์ร่วมระหว่าง[[เจวายพีเอนเตอร์เทนเมนต์]] และ [[โซนี่ มิวสิค เอนเตอร์เทนเมนต์ เจแปน]] โดยมีจุดประสงค์เพื่อสร้าง[[บอยกรุ๊ป]]ระดับโลก "Nizi Project Season 2" มีศูนย์กลางอยู่ที่ [[พัก จิน-ย็อง]] ผู้ก่อตั้งเจวายพีเอนเตอร์เทนเมนต์ โดยคัดเลือกสมาชิกสำหรับบอยแบนด์จากเด็กชาย 20 คน ซึ่งสุดท้ายได้เดบิวต์ในชื่อ [[Nexz]]
เน็กซ์

เน็กซ์ (#เปลี่ยนทาง ย่อมาจาก Next Z(G)eneration) เป็นบอยแบนด์สัญชาติญี่ปุ่น ที่มีฐานอยู่ที่เกาหลีใต้ ก่อตั้งร่วมกันโดยโซนี่มิวสิกเอ็นเตอร์เทนเมนต์ของญี่ปุ่นและเจวายพีเอนเตอร์เทนเมนต์ของเกาหลีใต้ ผ่านรายการเรียลลิตี้เอาชีวิตรอดที่ผลิตเองของเจวายพีชื่อ "นิซีโปรเจคต์ (ฤดูกาลที่ 2)" ประกอบด้วยสมาชิกจำนวนเจ็ดคนคือ โทโมยะ, ยู, ฮารุ, โซกอน, เซอิตะ, ยูฮิ และยูกิ พวกเขาเปิดตัวเมื่อวันที่ 20 พฤษภาคม 2024 โดยมีอัลบั้มเดี่ยว"Ride the Vibe" พร้อมกับซิงเกิลนำที่มีชื่อเดียวกัน
ชื่อ.
ที่มาของชื่อกลุ่ม.
ชื่อกลุ่ม "NEXZ" ตั้งชื่อโดย เจ.วาย. พัก ผู้ก่อตั้งเจวายพีเอนเตอร์เทนเมนต์ในเกาหลีใต้ รุ่น Next Z(G) หมายถึงรุ่นต่อไป อนาคตของเจวายพี อยู่กับยุคใหม่และคนรุ่นใหม่และพวกเขาหวังว่าจะเป็นการเริ่มต้นใหม่
ประวัติ.
การก่อตั้งและกิจกรรมก่อนเปิดตัว.
ในปี 2021 เจวายพีเอนเตอร์เทนเมนต์ ได้ประกาศอย่างเป็นทางการเกี่ยวกับซีซั่นที่สองของรายการเรียลลิตี้เซอร์ไวเวิล"นิซีโปรเจคต์ (ฤดูกาลที่ 2)" โดยมีเป้าหมายเพื่อเปิดตัวโปรเจ็กต์เดบิวต์ไอดอลชาย โปรเจ็กต์เรียลลิตี้โชว์เปิดตัวและเสร็จสมบูรณ์ด้วยสมาชิก 7 คนในปี 2023 พร้อมกับการเปิดตัวเว็บไซต์อย่างเป็นทางการของเน็กซ์ เจวายพีได้ประกาศเปิดตัวซิงเกิลก่อนเดบิวต์ของกลุ่มที่มีชื่อว่า "Miracle" ในภาษาญี่ปุ่นและเกาหลีเมื่อวันที่ 18 ธันวาคม 2023 วิดีโอการแสดงของ "Miracle" มียอดชมเกิน 10 ล้านครั้งเพียง 6 วันหลังจากเปิดตัว "Miracle" อยู่ในอันดับที่ 10 ใน Oricon Daily Digital Single Ranking ณ วันที่ 18 ธันวาคม ซึ่งเป็นวันที่เปิดตัว เช่นเดียวกับ iTunes โดยติดอันดับเว็บไซต์เพลงท้องถิ่นหลายแห่ง รวมถึง Line Music, AWA, mu-mo และ Rakuten Music
2024–ปัจจุบัน: เปิดตัวครั้งแรก.
ในเดือนเมษายน 2024 ก่อนที่จะเปิดตัวอย่างเป็นทางการ"Club Nexz" ซึ่งเป็นรายการเรียลลิตี้โชว์เดี่ยวรายการแรกของกลุ่มที่บันทึกการเตรียมการเปิดตัวของพวกเขาเริ่มออกอากาศทางเอ็มเน็ต เน็กซ์เปิดตัวอย่างเป็นทางการในเกาหลีเมื่อวันที่ 20 พฤษภาคมด้วยอัลบั้มซิงเกิล"Ride the Vibe" และเพลงไตเติ้ลที่มีชื่อเดียวกัน ในวันเดียวกันนั้น กลุ่มได้จัดแสดงการเปิดตัวครั้งแรกที่ Yes24 Live Hall ในควังจิน-กู โซล และแสดงเพลงไตเติ้ลและ B-Side "Starlight" เมื่อวันที่ 14 มิถุนายน 2024 เน็กซ์ประกาศว่าพวกเขาจะเปิดตัวในญี่ปุ่นด้วยการเปิดตัวการเล่นแบบขยาย"Ride Your Vibe (Japanese Ver.) / Keep on Moving" ในวันที่ 21 สิงหาคม เมื่อวันที่ 28 ตุลาคม 2024 เน็กซ์ประกาศว่าพวกเขาจะคัมแบ็กครั้งแรกด้วยมินิอัลบั้ม Nallina และเพลงไตเติ้ลที่มีชื่อเดียวกัน
กิจกรรมอื่น ๆ.
ในเดือนเมษายน 2024 เน็กซ์ร่วมมือกับ และแสดงนำในโฆษณาทางโทรทัศน์ครั้งแรกโดยมีเพลงภาษาญี่ปุ่นต้นฉบับใหม่ของพวกเขา "Keep on Moving" ซึ่งเขียนและผลิตโดย พัก จิน-ย็อง